Q=1	C=1	SS=1	LS=0	PS=1	DC=0	LC=0	SD=0	BS=2	G0=39	G1=29	G2=12	DLID=az_RU	BODY=Адамы әслиндә нә мурдар едир? | Иса пејғәмбәрин һәјаты\nАдамы әслиндә нә мурдар едир?\nМӘТТА 15:1—20 МАРК 7:1—23 ЈӘҺЈА 7:1\nИСА ПЕЈҒӘМБӘР ИНСАН АДӘТ-ӘНӘНӘЛӘРИНИ МҮҺАКИМӘ ЕДИР\nБизим еранын 32-ҹи илидир. Гаршыдан Пасха бајрамы ҝәлир. Иса пејғәмбәр Ҹәлиләдә тәлим вермәклә мәшғулдур. Јәгин, о да Ганунда бујрулдуғу кими, Јерусәлимә Пасха бајрамыны гејд етмәјә ҝедир. Лакин о, еһтијаты әлдән вермир, чүнки јәһудиләрин ону өлдүрмәк истәдијини билир (Јәһја 7:1). Бундан сонра о, Ҹәлиләјә гајыдыр.\nЕһтимал ки, Иса пејғәмбәр инди Кәфәрнаһумдадыр. Фәрисиләрлә мирзәләр ону ҝөрмәк үчүн Јерусәлимдән дуруб бура ҝәлирләр. Нәјә ҝөрә онлар бу гәдәр јол гәт едибләр? Онлар ону дини гајдалары позмагда иттиһам етмәк үчүн бәһанә ахтарырлар. «Нијә сәнин шаҝирдләрин дәдә-бабаларымызын гојдуғу адәт-әнәнәни позур? Мисал үчүн, онлар јемәкдән габаг әлләрини јумурлар», — дејә ондан сорушурлар (Мәтта 15:2). Аллаһ дирсәјә гәдәр јујунмағы халгына һеч вахт бујурмајыб, амма фәрисиләр бу ајинә риајәт етмәмәји ҹидди тәгсир сајырлар (Марк 7:3).\nПејғәмбәр онларын иттиһамына ҹаваб вермир, бунун әвәзиндә ҝөстәрир ки, онлар өзләри Аллаһын ганунуну гәсдән позурлар. О дејир: «Бәс сиз нијә өз әнәнәләринизә ҝөрә Аллаһын әмрини позурсунуз? Мисал үчүн, Аллаһ белә дејиб: “Атана вә анана һөрмәт ет” вә “Атасыны ја анасыны тәһгир едән өлдүрүлмәлидир”. Сиз исә дејирсиниз: “Атасына ја анасына: “Сәни сахламаг үчүн нәјим варса, һамысы Аллаһа һәср едилмиш бәхшишдир”, — дејән атасына һөрмәт етмәјә биләр”» (Мәтта 15:3—6; Чыхыш 20:12; 21:17).\nФәрисиләр өјрәдирләр ки, пул, әмлак вә һәр һансы бир шеј бәхшиш кими Аллаһа һәср едиләрсә, бунлар артыг мәбәдә аид олур вә ону башга ҹүр истифадә етмәк олмаз. Әслиндә исә, бәхшиш бундан сонра да ону һәср едән адамын өзүндә галыр. Мисал үчүн, оғул дејә биләр ки, онун пулу вә ја әмлакы «гурбанлыгдыр», јәни Аллаһа, јахуд Аллаһын мәбәдинә һәср едилмиш бәхшишдир; ҝуја бу бәхшиши истифадә етмәјә јалныз мәбәдин ихтијары чатыр. Беләҹә, пул вә ја әмлакы һәлә дә оғланын истифадә етмәк ихтијары чатдығы һалда, о иддиа едир ки, буну еһтијаҹ ичиндә олан гоҹа ата-анасына хәрҹләјә билмәз. Бунунла о, өз мәсулијјәтини јеринә јетирмәкдән бојун гачырыр (Марк 7:11).\nФәрисиләрин Аллаһын ганунуну белә һијләҝәрҹәсинә тәһриф етмәләринә Иса пејғәмбәр һаглы олараг гәзәбләнир. О дејир: «Бунунла сиз өз әнәнәниздән өтрү Аллаһын сөзүнү һечә ендирмисиниз. Еј икиүзлүләр, Әшија сизин һаггынызда јахшы пејғәмбәрлик едиб: “Бу халг Мәнә дилдә һөрмәт едир, үрәкдә исә Мәндән чох узагдырлар. Онлар Мәнә әбәс јерә ибадәт едирләр, чүнки онларын өјрәтдикләри ади инсан әмрләридир”». Пејғәмбәрин бу ҹидди иттиһамы гаршысында фәрисиләр сөз тапа билмир. Беләҹә, о, ҹамааты јанына чағырыб дејир: «Гулаг асын вә сөзләрими дәрк един. Инсаны једији шејләр мурдар етмир, ону ағыздан чыхан шејләр мурдар едир» (Мәтта 15:6—11; Әшија 29:13).\nБир гәдәр сонра Иса пејғәмбәр шаҝирдләри илә бир евә ҝирәндә онлар сорушурлар: «Хәбәрин вар ки, фәрисиләр сәнин сөзләриндән гәзәбләнибләр?» О, белә ҹаваб верир: «Ҝөјдәки Атамын әкмәдији һәр бир битки көкүндән гопарылаҹаг. Гој гәзәбләнсинләр. Онлар кор бәләдчидирләр. Әҝәр кор кора бәләдчилик едәрсә, икиси дә гујуја дүшәр» (Мәтта 15:12—14).\nБутрус о бири шаҝирдләрин адындан хаһиш едир ки, Иса пејғәмбәр адамы нәјин мурдар етдијини ајдынлашдырсын. Пејғәмбәр буна тәәҹҹүбләнир: «Мәҝәр билмирсиниз ки, инсанын једији һәр шеј бағырсаглардан кечиб бајыра чыхыр? Ағыздан чыхан шејләр исә үрәкдән ҝәлир. Бах, бунлар адамы мурдар едир. Мисал үчүн, пис фикирләр, гәтл, зина, әхлагсызлыг, оғурлуг, јалан шаһидлик, күфр үрәкдән чыхыр. Адамы белә шејләр мурдар едир. Јујулмамыш әллә чөрәк јемәк исә адамы мурдар етмир» (Мәтта 15:17—20).\nИса пејғәмбәр һеч дә ҝиҝијенанын әлејһинә дејил. О демир ки, хөрәк биширәндә вә ја јемәкдән габаг әлләри јумаг лазым дејил. О, бунунла дин хадимләрини ифша едир, чүнки онлар инсан адәт-әнәнәләринин үстүндә дурараг Аллаһын салеһ ганунларындан һијләҝәрҹәсинә бојун гачырырлар. Доғрудан да, инсаны мурдар едән гәлбиндән чыхан пис ишләрдир.\nФәрисиләр вә мирзәләр Иса пејғәмбәри нәдә иттиһам едирләр?\nИса пејғәмбәр онларын Аллаһын ганунуну гәсдән поздугларыны неҹә ҝөстәрир?\nӘслиндә инсаны нә мурдар едир?


Q=6	C=5	SS=1	LS=0	PS=0	DC=0	LC=0	SD=0	BS=1	G0=87	G1=47	G2=13	DLID=az_RU	BODY=Валидејнләр үчүн. Итаәткарлыг ушагларынызы неҹә горујур?\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Америка жест дили Бразилија жест дили Вјетнам Гренландија Данимарка Индонезија Исвеч Литва Македонија Мексика жест дили Нидерланд Норвеч Перу жест дили Сејшел креолу Тонга Украјна Фиҹи Чили жест дили Чин (мандарин, садәләшдирилмиш) Чин (мандарин, әнәнәви) албан алман амһара африкаанс ачоли башгырд болгар га гуарани естон зулу илок инҝилис испан италјан каталан кечуа (Ајакучо) кечуа (Боливија) кечуа (Куско) кинјаруанда кореја коса крио куанјама латыш луганда малагаси мајја маҹар олу конзо осетин пангасинан папјаменто (Күрасао) полјак португал румын рус рус жест дили себуан сетсвана сингал словак словен сотсил суаһили тагалог таи татар таҹик тсонга түркмән урду фин франсыз хорват чех чичева шона јапон јоруба јунан ҝүрҹү Һаити креолу һауса һилигајнон һинд әрәб өзбәк\nИСТӘЈӘРДИН үрәјин нә истәјирсә, ону да едәсән? Һеч ким сәнә демәсин ки, бу олар, о олмаз? Инди исә дүзүнү де ҝөрүм нә дүшүнүрсән? ~\nНә үчүн өзүндән бөјүкләрин сөзүнә бахмаг лазымдыр?\nАмма һансы даһа јахшыдыр? Үрәјин истәјәни етмәк ағыллы һәрәкәтдир, јохса ата-анаја гулаг асмағын ахыры јахшы олур? ~ Аллаһ дејир ки, сән валидејнләринә гулаг асмалысан. Әҝәр беләдирсә, демәли, буна бир сәбәб олмалыдыр. Ҝәл ҝөрәк, бу, һансы сәбәбдир.\nСәнин нечә јашын вар? ~ Бәс билирсән, атанын нечә јашы вар? ~ Анан, нәнән вә ја бабан нечә јашындадыр? ~ Онлар сәндән чох јашајыблар. Инсан нә гәдәр чох јашајырса, өјрәнмәјә о гәдәр чох вахты олур. О, илдән-илә даһа чох шеј ешидир, ҝөрүр вә едир. Буна ҝөрә дә балаҹалар бөјүкләрдән чох шеј өјрәнә биләрләр.\nСәндән јашҹа кичик олан кимисә таныјырсан? ~ Сән чох билирсән, јохса о? ~ Нәјә ҝөрә сән ондан чох билирсән? ~ Чүнки сән ондан чох јашамысан вә сәнин өјрәнмәјә даһа чох вахтын олуб.\nСәндән, мәндән вә бүтүн башга адамлардан чох јашајан кимдир? ~ Јеһова Аллаһ. О, сәндән дә, мәндән дә чох билир. Аллаһ бизә нә исә етмәји дејәндә әмин ола биләрик ки, һәтта чәтин олса белә, буну етмәк дүзҝүндүр. Сән билирсәнми ки, Бөјүк Мүәллим үчүн дә бир дәфә итаәт етмәк чәтин олуб?\nБир дәфә Аллаһ Исаја чох чәтин бир тапшырыг вермишди. Шәкилдә ҝөрдүјүн кими, Иса бу һагда Аллаһа дуа етмишди. О демишди: «Әҝәр истәјирсәнсә, бу касаны Мәндән узаглашдыр». Белә дуа етмәклә Иса ҝөстәрди ки, Аллаһын ирадәсини јеринә јетирмәк һәмишә асан олмур. Бәс билирсән, Иса дуасынын сонунда нә демишди? ~\nИсанын дуасындан нә өјрәнирик?\nИса дуасыны бу сөзләрлә тамамламышды: «Мәним ирадәм дејил, гој Сәнинки олсун» (Лука 22:41, 42). Бәли, о, өзүнүн јох, Аллаһын истәјинин јеринә јетмәсини арзулајырды. Иса ҝери чәкилмәди, өзүнүн дүзҝүн сајдығы кими јох, Аллаһын истәдији кими давранды.\nБиз бундан нә өјрәнирик? ~ Өјрәнирик ки, һәрдән асан олмаса да, Аллаһын дедијини етмәк һәмишә дүзҝүн һәрәкәтдир. Лакин бундан башга бир шеј дә өјрәнирик. Билирсән, нә? ~ Бәзи инсанларын фикирләшдији кими, Аллаһ вә Иса ејни шәхс дејил. Јеһова Аллаһ Оғлу Исадан бөјүкдүр вә ондан чох билир.\nБиз Аллаһа табе оланда Ону севдијимизи ҝөстәририк. Мүгәддәс Китабда дејилир: «Аллаһы севмәк, Аллаһын әмрләринә риајәт етмәк демәкдир» (1 Јәһја 5:3). Беләликлә, ҝөрдүн ки, һамымыза Аллаһа табе олмаг лазымдыр. Јәгин сән дә Она табе олмаг истәјирсән, дүздүр? ~\nҜәл Мүгәддәс Китабымызы ачаг вә бахаг ҝөрәк, Аллаһ ушаглара нә етмәји сөјләјир. Инди сәнинлә Ефеслиләрә 6-ҹы фәсилин 1, 2 вә 3-ҹү ајәләрини охујаҹағыг. Орада дејилир: «Еј ушаглар, Рәбб јолунда валидејнләринизә итаәт един, чүнки бу әдаләтлидир. “Атана вә анана һөрмәт ет ки, сәнә сәадәт јар олсун вә јер үзүндә узунөмүрлү оласан”. Бу, дахилиндә вәд олан илк әмрдир».\nБеләликлә, ҝөрүрүк ки, атана вә анана табе олмағы сәнә сөјләјән Јеһова Аллаһдыр. Онлара ‘һөрмәт етмәк’ нә демәкдир? Бу о демәкдир ки, онларын гәдрини билмәк лазымдыр. Һәмчинин Аллаһ вәд едир ки, валидејнләринә гулаг ассан, ‘сәнә сәадәт јар олаҹаг’.\nИстәјирәм, итаәткар олдуглары үчүн өлүмдән гуртулан инсанлар һаггында сәнә бир әһвалат данышым. Һәмин инсанлар чох-чох илләр әввәл бөјүк шәһәр олан Јерусәлимдә јашајырдылар. Һәмин шәһәрдәки адамларын әксәријјәти Аллаһа гулаг асмырды. Буна ҝөрә дә Иса онлара хәбәрдарлыг етди ки, Аллаһ онларын шәһәрини дармадағын едәҹәк. О һәм дә деди ки, әҝәр дүзҝүн даврансалар, хилас ола биләрләр. Анҹаг неҹә? О демишди: ‘Гошунларын Јерусәлими мүһасирә етдијини ҝөрдүјүнүз заман билин ки, онун виранәлијинин вахты јахынлашмышдыр. О заман Јерусәлимдә оланлар орадан чыхсынлар вә дағлара гачсынлар’ (Лука 21:20—22).\nИсанын ҝөстәришинә табе олмаг бу инсанлары неҹә хилас етди?\nҺәр шеј Исанын дедији кими олду: Рома гошунлары Јерусәлимә һүҹум етмәк үчүн ҝәлиб шәһәрин әтрафында дүшәрҝә салдылар. Сонра нә үчүнсә әсҝәрләр ҝери дөндүләр. Чохлары фикирләширдиләр ки, артыг тәһлүкә совушуб. Буна ҝөрә дә шәһәрдә галдылар. Бәс Иса онлара нә етмәји тапшырмышды? ~ Сән о вахт Јерусәлимдә јашасајдын, нә едәрдин? ~ Исаја һәгигәтән дә инананлар өз евләрини тәрк етдиләр вә дағлара — Јерусәлимдән узаға гачдылар.\nБир ил кечди, Јерусәлимдә һеч нә баш вермәди. Ики ил кечди. Үчүнҹү ил дә өтдү, амма һеч нә олмады ки, олмады. Ола билсин, бәзиләри фикирләширдиләр ки, шәһәрдән ҝедәнләр ағылсыздырлар. Лакин дөрдүнҹү илдә Рома гошунлары ҝери гајытды вә Јерусәлимин әтрафында дүшәрҝә салды. Артыг чох ҝеҹ иди. Гачмаг мүмкүн дејилди. Бу дәфә гошунлар шәһәри јерлә јексан етдиләр. Шәһәрдәки адамларын әксәријјәти өлдү, галанлары исә әсир апарылды.\nБәс Исанын сөзүнә гулаг асанларла нә баш верди? ~ Онлар Јерусәлимдән чох узагда идиләр. Буна ҝөрә дә онлара һеч нә олмады. Итаәткарлыг онлары горуду.\nБәс сән сөзәбахан ушаг олсан, бу, сәни горујаҹаг? ~ Ола биләр, валидејнләрин сәнә дејир ки, машын јолунда ојнама. Онлар нијә белә дејирләр? ~ Чүнки сәни машын вура биләр. Анҹаг һәрдән дүшүнә биләрсән: «Онсуз да инди јолда машын јохдур. Мәнә һеч нә олан дејил. Башга ушаглар да јолда ојнајырлар, амма һәлә ҝөрмәмишәм ки, онлара нә исә олсун».\nНә үчүн һеч бир тәһлүкә ҝөрмәјәндә дә, итаәткар олмалыјыг?\nЈерусәлимдәки әксәр инсанлар да бу ҹүр дүшүнүрдүләр. Рома гошунлары ҝери чәкиләндән сонра ҹамаатда архајынлыг јаранды. Ҹамаат ҝөрдү ки, әһалинин әксәријјәти шәһәрдә галыб, буна ҝөрә дә һеч јана ҝетмәди. Онлара хәбәрдарлыг олунмушду, лакин онлар гулаг асмадылар. Нәтиҹәдә, һәјатларыны итирдиләр.\nҜәл башга бир нүмунәјә нәзәр салаг. Сән һеч кибритлә ојнамысан? ~ Кибритин неҹә алышдығына бахмаг мараглы ҝөрүнә биләр, анҹаг бу, чох тәһлүкәлидир. Кибритлә ојнамагла сән бүтүн еви јандырар, һәтта өз һәјатыны да итирә биләрсән!\nУнутма, һәрдәнбир сөзә гулаг асмаг аздыр. Анҹаг һәмишә итаәткар олсан, бу, сәни сөзүн әсил мәнасында горујаҹаг. Бир дә ки, сәнә: ‘Еј ушаглар, валидејнләринизә итаәт един’, — дејән кимдир? ~ Аллаһ. Һәм дә унутма ки, О, сәни севдији үчүн белә дејир.\nИнди итаәткарлығын ваҹиблијини ҝөстәрән бу ајәләри оху: Сүлејманын мәсәлләри 23:22; Ваиз 12:13; Јешаја 48:17, 18 вә Колослулара 3:20.\nИтаәткарлыг хејир-дуа ҝәтирир (нәғмә 120)\nАта-ананын сөзүнә гулаг ас\nЈеһованын сөзүнә гулаг ас


Q=10	C=0	SS=0	LS=6	PS=4	DC=0	LC=0	SD=0	BS=1	G0=46	G1=30	G2=10	DLID=az_RU	BODY=Һакимләр 8 | Онлајн Мүгәддәс Китаб | Јени дүнја тәрҹүмәси\nЈарадылыш Чыхыш Лавилиләр Сајлар Ганунун тәкрары Јушә Һакимләр Рут 1 Ишмуил 2 Ишмуил 1 Падшаһлар 2 Падшаһлар 1 Салнамәләр 2 Салнамәләр Үзејир Нәһәмја Әстәр Әјјуб Зәбур Мәсәлләр Ваиз Нәғмәләр нәғмәси Әшија Әрәмја Мәрсијәләр Һизгијал Дәнјал Һушә Јуил Амус Әбдија Јунус Микә Наһум Һәбгуг Сәфәнја Һәггај Зәкәријјә Мәлаки Мәтта Марк Лука Јәһја Һәвариләрин ишләри Ромалылара 1 Коринфлиләрә 2 Коринфлиләрә Галатијалылара Ефеслиләрә Филиппилиләрә Колослулара 1 Салоникилиләрә 2 Салоникилиләрә 1 Тимутијә 2 Тимутијә Титуса Филимона Ибраниләрә Јагуб 1 Бутрус 2 Бутрус 1 Јәһја 2 Јәһја 3 Јәһја Јәһуда Вәһј 1 2 3 4 5 6 7 8 9 10 11 12 13 14 15 16 17 18 19 20 21\nӘфраимлиләр Ҹәдундан наразыдыр (1—3)\nМәдјән падшаһлары тәгиб олунуб өлдүрүлүр (4—21)\nҸәдун падшаһ олмагдан имтина едир (22—27)\nҸәдунун һәјаты барәдә (28—35)\n8 Әфраимлиләр Ҹәдуна дедиләр: «Нијә белә етдин? Нијә Мәдјәнлә дөјүшә ҝедәндә бизи чағырмадын?»+ Әфраимлиләр онунла далашдылар.+ 2 Ҹәдун онлара деди: «Сизин еләдијинизин јанында мәним еләдијим нәдир ки? Мәҝәр Әфраимин башаг етдији үзүм+ Әбусәрин+ јығдығы мәһсулдан јахшы дејил? 3 Аллаһ Мәдјән һакимләри Өрәблә Зәәби сизә тәслим етди.+ Сизин етдијинизин јанында мәним етдијим нәдир ки?» Ҹәдунун бу сөзләриндән сонра онлар сакитләшдиләр. 4 Сонра Ҹәдун Иордан чајынын јанына ҝәлиб о таја кечди. Ҹәдун да, онунла олан 300 нәфәр дә чох јорулмушду. Буна бахмајараг, онлар дүшмәни тәгиб едирдиләр. 5 О, Суггут сакинләриндән хаһиш етди: «Мән Мәдјән падшаһлары Зәба илә Салмуну тәгиб едирәм. Адамларым ҝүҹдән дүшүб, онлара чөрәк верин». 6 Суггут әјанлары ҹаваб вердиләр: «Мәҝәр Зәба илә Салмун сәнин әлиндәдир ки, ордуна чөрәк верәк?» 7 Онда Ҹәдун деди: «Инди ки белә олду, јахшы. Гој Јеһова Зәба илә Салмуну мәнә тәслим етсин, сизи чөл тиканыјла, кол-косла дөјәҹәјәм».+ 8 Ҹәдун јолуна давам едиб Фәнуилә ҝәлди вә онлардан да ејни хаһиши еләди. Фәнуил ҹамааты да суггутлулар кими ҹаваб верди. 9 Ҹәдун Фәнуил ҹамаатына деди: «Сағ-саламат гајыдыб ҝәләндә сизин галанызы дармадағын едәҹәјәм».+ 10 Зәба вә Салмун тәхминән 15 000 нәфәрлик гошунла Карҝарда идиләр. Шәрглиләрин ордусундан галан елә онлар иди.+ Чүнки 120 000 әли гылынҹлы мәһв едилмишди. 11 Ҹәдун Нубадан вә Јогбәһәдән+ шәргдә јерләшән көчәриләрин јолу илә ҝетди вә ҝөзләмәдикләри һалда, гәфилдән дүшмән дүшәрҝәсинә һүҹум етди. 12 Зәба вә Салмун гачды. Ҹәдун бу ики Мәдјән падшаһыны тәгиб едиб јахалады. Бүтүн дүшәрҝәнин ҹанына вәлвәлә дүшдү. 13 Јуәш оғлу Ҹәдун дөјүшдән Һарәсә галхан јолла гајытды. 14 Јолда суггутлу бир ҹаваны јахалајыб сорғу-суала чәкди. Ҹаван оғлан да Суггутдакы јетмиш једди әјанын вә ағсаггалын адыны јазыб она верди. 15 Ҹәдун Суггут әһалисинин јанына ҝедиб деди: «Бу да Зәба илә Салмун. Бунлара ҝөрә сиз мәни әлә салыб дејирдиниз: “Мәҝәр Зәба илә Салмун сәнин әлиндәдир ки, тагәтдән дүшмүш адамларына чөрәк верәк?”»+ 16 Ҹәдун Суггутун ағсаггалларыны чөл тиканы вә кол-косла дөјүб дәрсләрини верди.+ 17 Һәмчинин Фәнуил галасыны дағытды+ вә шәһәрин әһалисини гырды. 18 Ҹәдун Зәба илә Салмундан сорушду: «Табурда өлдүрдүјүнүз адамлар неҹә адамлар иди? Онлар ҹаваб вердиләр: «Һамысы сәнин кими иди, шаһзадәјә охшајырды». 19 Онда о деди: «Онлар мәним анабир гардашларым иди. Јеһоваја анд олсун, әҝәр онларын ҹанына гыјмасајдыныз, сизи өлдүрмәздим». 20 Ҹәдун илки Јатирә деди: «Галх онлары өлдүр». Анҹаг оғлан һәлә ҝәнҹ иди, буна ҝөрә дә горхуб гылынҹыны чәкмәди. 21 Зәба илә Салмун деди: «Кишисәнсә, дур өзүн бизи өлдүр». Ҹәдун да дуруб Зәба илә Салмуну өлдүрдү+ вә дәвәләрин бојнундакы ајпаралары чыхарыб ҝөтүрдү. 22 Исраиллиләр Ҹәдуна дедиләр: «Сән, оғлун, нәвән бизә һөкмранлыг един. Чүнки сән бизи Мәдјәнин әлиндән гуртардын».+ 23 Амма Ҹәдун онлара деди: «Нә мән, нә дә оғлум сизә һөкмранлыг етмәјәҹәјик, сизә Јеһова һөкмранлыг едәҹәк».+ 24 Сонра Ҹәдун деди: «Сиздән тәкҹә бир хаһишим вар. Гој һәр кәс пајына дүшән гәнимәтдән мәнә бир бурун сырғасы версин. (Ахы исмајыллылар+ гызыл бурун сырғалары тахырдылар.) 25 Онлар: «Әлбәттә ки, верәрик», — дејиб јерә бир палтар сәрдиләр вә һәр кәс гәнимәтиндән бир сырға ҝөтүрүб ора атды. 26 Ајпара, пиләк, Мәдјән падшаһларынын ҝејиндији бәнөвшәји јун либаслар вә дәвәләрин бојун зәнҹирләрини+ чыхмаг шәрти илә, онун топладығы гызыл бурун сырғаларынын чәкиси 1700 шекел* олду. 27 Ҹәдун һәмин гызылдан бир дөшлүк дүзәлтди+ вә ону өз шәһәри Өфрада+ гојду. Бүтүн Исраил Аллаһа хәјанәт едиб Ҹәдунун дүзәлтдији дөшлүјә ибадәт етмәјә башлады.+ Бу, Ҹәдуна вә онун күлфәтинә тәлә олду.+ 28 Беләликлә, Мәдјән+ исраиллиләрә бојун әјди, бир дә онлара мејдан охумады. Өлкә Ҹәдунун дөврүндә гырх ил динҹ јашады.+ 29 Јуәш оғлу Јәруббаал+ евинә гајыдыб орада галды. 30 Ҹәдунун јетмиш оғлу вар иди, чүнки арвадлары чох иди. 31 Онун Сиһамдакы ҹаријәсиндән дә бир оғлу олду вә адыны Әбумәлик+ гојду. 32 Јуәш оғлу Ҹәдун узун өмүр сүрүб вәфат етди. Ону әбусәрлиләрин Өфра әразисиндә, атасы Јуәшин гәбриндә дәфн етдиләр.+ 33 Ҹәдун вәфат едән кими исраиллиләр јенә дә Аллаһа хәјанәт едиб Бааллара ситајиш етмәјә башладылар+ вә Баал-Бәрити өзләринә аллаһ етдиләр.+ 34 Исраиллиләр өзләринин Аллаһы Јеһованы, онлары әтрафдакы халгларын әлиндән хилас едән Аллаһы јада салмадылар.+ 35 Онлар Јәруббаалын, јәни Ҹәдунун Исраилә етдији јахшылығын мүгабилиндә онун күлфәтинә хејирхаһлыг ҝөстәрмәдиләр.+


Q=16	C=4	SS=4	LS=4	PS=8	DC=0	LC=0	SD=0	BS=1	G0=22	G1=13	G2=10	DLID=az_RU	BODY=Әрәмја 12 | Онлајн Мүгәддәс Китаб | Јени дүнја тәрҹүмәси\nӘрәмјанын шикајәти (1—4)\nЈеһованын ҹавабы (5—17)\n12 Еј Јеһова, Сән һагсан.+ Сәнә шикајәтими әрз едәндә,Сәнинлә һөкмләрин барәдә данышанда адил давранырсан. Амма нијә пис адамларын иши јахшы ҝедир,+Хаинләр архајын јашајыр? 2 Сән онлары торпаға әкдин, көк атдылар. Бөјүјүб бар вердиләр. Сән онларын дилиндәсән, амма үрәкләриндән* узагсан.+ 3 Мәни исә, еј Јеһова, јахшы таныјырсан,+ ҝөрүрсән.Үрәјими јохладын, ҝөрдүн ки, Сәнә бағлыдыр.+ Онлары кәсилмәјә апарылан гојун кими сеч,Гәтл ҝүнү үчүн ајыр. 4 Нә вахта гәдәр торпаг гупгуру олаҹаг,Чөл-чәмән саралыб-солаҹаг?+ Сакинләрин мурдарлығы уҹбатынданҺејванлар, гушлар јох олуб. Чүнки онлар дејирдиләр: «О, агибәтимизи ҝөрмүр». 5 Сән пијадаларла гачанда јорулдунса,Атларла неҹә јарышаҹагсан?+ Әмин-аманлыг олан өлкәдә архајын јашајырсан.Бәс Иордан саһилләриндәки сых мешәликдә нә едәҹәксән? 6 Гардашларын, атанын ев әһлиСәнә хаинлик едир+. Сәнә гарғыш еләјир. Сәнинлә ширин-ширин данышсалар да,Онлара инанма. 7 «Евими тәрк етдим,+ ирсими атдым.+ Истәклими дүшмән әлинә вердим.+ 8 Ирсим мешәдәки аслан кими олуб, Үстүмә нәрә чәкир. Буна ҝөрә она нифрәт едирәм. 9 Ирсим Мәним ҝөзүмдә алабәзәк јыртыҹы гуш кимидир,Јыртыҹы гушлар һәр тәрәфдән она һүҹум едир.+ Еј вәһши һејванлар, јығышын ҝәлин,Ҝәлин ону парчалајын.+ 10 Чобанлар үзүмлүјүмү виран етди,+Торпағымы тапдалады.+ Сәфалы торпағымы бош сәһралыға чевирди. 11 О, хараба галыб, Гупгуру гурујуб*,Өнүмдә виранәлијә чеврилиб.+ Өлкәдә даш-даш үстә галмајыб,Амма буну веҹинә алан јохдур.+ 12 Чөллүкдәки бүтүн ҹығырлардан басгынчылар ҝәлир.Өлкәнин бир уҹундан о бири уҹуна кими Јеһованын гылынҹы халгы гырыб-чатыр.+ Һеч кимин динҹлији јохдур. 13 Онлар буғда әкирләр, тикан бичирләр.+ Әлләшиб-вурушурлар, хејрини ҝөрмүрләр. Өз мәһсулларына ҝөрә утанаҹаглар,Чүнки Јеһованын гәзәби күкрәјиб». 14 Јеһова белә дејир: «Халгым Исраилә вердијим ирсә әл узадан бәдхаһ гоншуларымы+ өлкәләриндән гопараҹағам,+ Јәһуда евини дә онларын арасындан гопараҹағам. 15 Амма онлары гопардыгдан сонра јенә дә онлара рәһм едәҹәјәм, һәр бирини өз ирсинә, өз өлкәсинә гајтараҹағам». 16 «Халгыма Баала анд ичмәји өјрәтдикләри кими, инди дә халгымын јолуну өјрәнсәләр, “Јеһоваја анд олсун” дејиб адымла анд ичсәләр, халгымын арасында мәскунлашаҹаглар. 17 Јох әҝәр һансыса халг итаәт етмәсә, о халгы чыхарыб атаҹағам, мәһв едәҹәјәм», — бәјан едир Јеһова.+\n^ Һәрфән: бөјрәкләриндән.\n^ Диҝәр вариант: јас тутур.


Q=10	C=9	SS=1	LS=0	PS=0	DC=0	LC=0	SD=0	BS=1	G0=75	G1=54	G2=21	DLID=az_RU	BODY=Nur-az.com - Јашасын падшаһлыг!\n15 Нојабр 2013\nДемократија коммунизм кими утопик бир фикирдир. Нә үчүн? Чүнки ән азы нүмунәси јохдур. Коммунизм бу иди ки, һамы сивил бәрабәр олаҹаг. Сивил әлавә олунмасајды мүмкүн иди. Чүнки сүрүдә гисмән бәрабәрлик вар. Ибтидаи иҹма гурулушунда бәрабәрлик ола биләрди. Чүнки сүрүјә бәнзәјирди. Бу бәнзәјиши јарадан чешидлилијин үмумијјәтлә мөвҹуд олмамасы иди. Инди костјум вар 20 доллара, костјум вар 20 мин диллара. Инди автомобил вар 2 мин доллара, автомобил дә вар 200 мин доллара. Инди ев вар 40 квадрат метр, ев дә вар 4 мин квадрат метр. Мүмкүндүрмү бәрабәрлик олсун? Әсла вә әбәда!\nКечәк демократијаја. Демократија одур ки, һәр шеји халг сечир. АБШ, Гәрб дөвләтләри демокртик үсулла идарә олунур – ҜУЈА! А киши америка халгынын, авропалыларын хәбәри вар ки, бу дөвләтләрин һәрб машыны дүнјаны гара ҝүнә гојуб?! О хәбәри демирәм. О хәбәрдән варыдыр. О бири хәбәри нәзәрдә тутурам. Хәбәри јохдур, јәни халг истәмәјиб ки, Әфганыстан, Ираг ишғал едилсин. Халгы саја салан кимди! Бир ојунду атыблар орталыға.\n“Демоктратик” Американын ҹинајәтләриндән мәтбуат јазыр:\nАБШ-ын 2001-ҹи илин 11 сентјабрында баш верән мүәммалы террор актындан сонра иштирак етдији һәрби мүнагишәләрдә минимум 225 мин инсан һәлак олуб, ән азы 3,7 трилјон доллар вәсаит хәрҹләниб. АПА-нын хариҹи хәбәр аҝентликләринә истинадән вердији мәлумата ҝөрә, бу барәдә Браун Университетинин арашдырмасында билдирилир. Нета Кроуфорд (Нета Ҹраwфорд) вә Кетрин Лутсун (Ҹатһерине Лутз) рәһбәрлији алтында тәдгигатчылар Ираг, Әфганыстан вә Пакистанда антитеррор әмәлијјатларыны өјрәнибләр. Арашдырмада ҝөстәрилир ки, ән еһтијатлы һесабламалара ҝөрә, 225 мин инсан бу мүһарибәләрин гурбаны олуб, 365 мин нәфәр јараланыб. Мүнагишәләрдән даһа чох мүлки вәтәндашлар зијан чәкиб. Мүһарибәләрдә өлән мүлки вәтәндашларын сајы 172 мин нәфәрдир. Бунун 125 мин нәфәри ираглылар, 56 мин нәфәри пакистанлылар, 12 мин нәфәри исә әфганыстанлылардыр. АБШ бу мүһарибәләрдә 6 мин һәрбчиси һәлак олуб. Онун мүттәфигләри 1,2 мин, Ираг 9,9 мин, Пакистан 3,5 мин, Әфганыстан исә 8,8 мин һәрбчисини итириб. Өзәл мүһафизә ширкәтләринин исә 2,3 мин әмәкдашы бу мүнагишәләрдә һәлак олуб. 2001-ҹи илдән АБШ-ын иштиракы илә баш верән мүһарибәләрдә 168 журналист вә һуманитар тәшкилатларын 266 әмәкдашы өлүб. Террорла мүбаризә бәһанәси илә кечирилән әмәлијјатлар нәтиҹәсиндә 7,8 милјон нәфәр гачгын вәзијјәтинә дүшүб. Бу һәлә һарасыдыр!\n“WикиЛеакс” сајтынын мүәллифи Ҹулиан Ассанҹын сајтда јерләшдирилән мәхфи сәнәдләр 2004-ҹү илдән бу ҝүнәдәк Ирагда баш верән һадисәләри әһатә едир. Мүтәхәссисләр дејирләр ки, сәнәдләрин иҹтимаијјәтә ачыгланмасы Ираг сәһифәсини өртмәјә чалышан президент Барак Обаманы чәтин вәзијјәтә салыб. Ассанҹ өтән шәнбә тәгрибән 400 мин мәхфи сәнәди “WикиЛеакс” дә јајымлады. Сајтда јерләшдирилмиш сәнәдләр Ираг мүһарисинә һәср олунуб. Сәнәдләрлә танышлыгдан сонра белә гәрара ҝәлмәк олур ки, америкалы һәрбчиләрин “Әбу-Грејб” һәбсханасында төрәтдикләри әмәлләр Ирагда нормаја чеврилиб. Сәнәдләри инҹиләјән АБШ мәтбуаты јазыр ки, әсирләрлә гејри-инсани давраныш тәрзләри Ираг ордусунда вә полисиндә иш үслубу сајылыр. Америкалы һәрбчиләрин тәгдим етдикләри һесабатларда Ирагын ҝүҹ назирликләринин әмәкдашларынын диндирилмәләрдә јолверилмәз практиклара әмәл атмалары барәдә мәлуматлар өз әксини тапыб. Һәмин һесабатларын бириндә гејд олунуб ки, 2005-ҹи илин нојабр ајында Ираг тәдриҹханаларынын бириндә америкалы әсҝәрләр 95 нәфәр кор едилмиш дустаг ашкар едибләр. “Нју-Јорк Тајмс” гәзети јазыр ки, бүтүн һалларда америкалылар баш верәнләрә ҝөз јумублар. Бу да мәлум олуб ки, јүксәк вәзифәли һәрбчиләр ишҝәнҹәләрин гаршысыны алмаг вә иҹтимаијјәтә ачыгламаг истигамәтиндә һәр һансы бир аддым атмамаг барәдә ҝөстәриш верибләр. Мүтәхәссисләр дејирләр ки, ачыгланмыш сәнәдләр АБШ һөкумәтинин Ирагда сабитлијин вә тәһлүкәсизлијин јарадылмасына јөнәлмиш ҹәһдләринә потенсиал зәрбә вура биләр. Мәсәлән, конфиденсиал һесабатлар ҝөтсәрир ки, әрәбләрин Ираг күрдләрилә мүнасибәтләри ҝәрҝиндир. Сәнәддә Мосул вә Кәркүк нефт јатагларынын истифадәси, федерализм вә диҝәр ваҹиб мәсәләләрдә әрәбләрлә күрдләр фикир ајрылығына малик олдуглары билдирилир. “WикиЛеакс” сајтында АБШ-ын индијәдәк күрд силаһлы бирләшмәләрлә Ираг полиси арасында ганлы тоггушмаларын баш вермәмәси үчүн һансы аддымлар атмасы барәдә конкрет мисаллар да ҝөстәрилиб. Бунунла бағлы сијаси мүшаһидәчиләр суал верирләр ки, АБШ Ирагы тәрк етдикдән сонра әрәбләрлә күрдләр, ејни заманлар шиәләрлә сүнниләр арасында мүнасибәтләри һансы гүввә тәнзимләјәҹәк? Сәнәдләрдә Ирагда инсан тәләфаты барәдә ачгыланан рәгәмләр дә өзүндә тәһлүкә дашыјыр. Мәлум олуб ки, 2004-ҹү илдән 2009-ҹу иләдәк Ирагда 109 032 нәфәр һәјатыны итириб. Ән тәһлүкәси одур ки, һәлак олан мүлки әһалинин сајы 66 081 нәфәрә чатыр. Бу ачыглама Ираг мүһарибәсинин аҹы мәнзәрәсини ортаја гојур. Бу да АБШ демократијасы! Јазыг америка халгы...\nӘҝәр сабиг ССРИ башчыларынын коммунизм сәс-күјү архасында реал үсул-идарә дајанмајыбса, АБШ вә Гәрбин демократија букети илан-гурбаға, гумбара илә долуса, бу өлкәләрдәки мөвҹуд гурулушун ады нәдир? АБШ демократик өлкә дејил, бүтүн ағыллы адамлар бу һәгигәти гәбул едир. АБШ-да да, Гәрбдә дә, Русијада да, бүтүн демократија мантосу ҝејән өлкәләрдә дә халг һеч кимдир. Дөвләти мафиоз груплашмалар идарә едир. Онлар Бушу апарыр Обаманы ҝәтирир, Саркозини ҝөтүрүр Олланды гојур.\nТарихә баханда (Ислам дөвләтчилијиндән она ҝөрә данышмырыг ки, бу јазы сатира, сарказм үзәриндәдир) мөвҹуд дөвләт гурулушлары арасында падшаһлыг даһа сәмими ҝөрүнүр. Президентлә падшаһы мүгајисә етмәсәк бу иддианы гәбул етмәк чәтиндир. Мүгајисәни аталар сөзләри үзәриндә апараҹағыг:\n“Падшаһ хәзинәси дә алты шаһылыг гыфыла мөһтаҹдыр.”\nДемәк бир заман падшаһ да рәијјәт истифадә едән гыфылдан истифадә едәрмиш. Демәк, һамы билирмиш ки, хәзинә падшаһындыр вә о буну инкар етмирмиш. Президент неҹә, етираф едирми ки, дөвләт бүдҹәси дејил шеј елә онун ата малы кими бир шејрдир?! Президентин мүлкүнү дә оғрулардан алты шаһылыг гыфыл горујур?!\n“Падшаһын да рәијјәтә иши дүшәр.”\nАј киши, президент сечкиләрдә халгын сәсини елә чәкиб чыхарыр падшаһ бу гәләти етмәјиб. Падшаһын гәбул ҝүнү олуб, уҹгар кәнддән ҝәлән әкинчини гәбул едиб, хәстәләнәндә халгдан дуа истәјиб. Бир суала ҹаваб верин: Президентин халга иши дүшүр, јохса јох? Шүбһәлидир. Падшаһынса иши дүшүб – буну аталар дејир.\n“Шаһла плов јемирәм ки, бығым јаға батар.”\nБу лап јеринә дүшдү. Демәк о вахтлар кимсә падшаһла отуруб плов јејә биләрмиш. Инди президентлә үзбәүз дајанын боғазындан су кечмир.\nБу мүгајисәләр битиб-түкәнән дејил. Демократијанын бир хүсусијјәти дә сөз азадлығы, садә инсанын өз фикрини дејә билмәсидир. Рәһмәтлик Низами Ҝәнҹәвијә папаг атырлар ки, шаһдан әнам алыб. Аз галыр сарај шаири десинләр. Ҝөрүн Низами нә дејир:\nЕј мәрдлик галханыны атыб диз чөкән инсан!\nГәфләт диви азғынлыг јолуна чәкән инсан!\nҜүвәнирсән шаһлыға, шаһлыг, ҝәлди-ҝедәрди.\nҜүвәнирсән һәјата һәјатын да һәдәрди.\nЕјш-ишрәтлә вурурсан өз өмрүнү сона сән,\nФәләк гатыб башыны, ојунҹагсан она сән.\nГураны, гылынҹыны бир кәнара атмысан,\nƏлиндә ҹам, сүраһи нәшәјлә баш гатмысан.\nНә ҝүзҝүн, нә дарағын бир ан әлдән дүшәндир,\nҜөзәл-ҝөјчәк гадынтәк сығалланмаг пешәндир.\nИнсафла данышаг, инди президент тәгаүдү алан шаир президентә белә сөзләр дејә биләрми? Десә башына нәләр ҝәләр ја ҝәлмәз!\nМән демократик дөвләтләрдә пәрдә архасында галмыш, сәси ешидилмәјән, фикри сорушулмајан бүтүн халглары падшаһлыға гајытмаға, әдаләтә гајытмаға чағырырам. Гајыдаг, сонра јахшы-јахшы отуруб фикирләшәк, ҝөрәк башга гурулуша еһтијаҹ вар ја јох!\n4125 дәфә бахылыб


Q=6	C=4	SS=1	LS=2	PS=1	DC=1	LC=0	SD=0	BS=2	G0=130	G1=106	G2=37	DLID=az_RU	BODY=Нәјә ҝөрә биз Аллаһа алгыш етмәлијик? (Зәбур 147:1) | Тәлим\nҺәгиги сәрвәти ахтарын\n«Јаһа алгыш един!»\nГој Јеһова бүтүн нијјәтләрини ҝерчәкләшдирсин!\nДИЛИ: Aзәрбајҹан (кирил әлифбасы) Јапонија жест дили Австралија жест дили Азәрбајҹан (латын әлифбасы) Алманија жест дили Америка жест дили Арҝентина жест дили Боливија жест дили Бразилија жест дили Венесуела жест дили Вјетнам Данимарка Еквадор жест дили Зимбабве жест дили Индонезија Индонезија жест дили Исвеч Испанија жест дили Квебек жест дили Кирибати Колумбија жест дили Конго Кореја жест дили Куба жест дили Литва Македонија Малави жест дили Маҹарыстан жест дили Мексика жест дили Мјанма Непал Нидерланд Ниҝериа пиҹини Норвеч Парагвај жест дили Перу жест дили Полша жест дили Португалија жест дили Румынија жест дили Самоа Словакија жест дили Соломон Адалары пиҹини Тонга Тувалу Уелс Украјна Филиппин жест дили Финландија жест дили Фиҹи Франса жест дили Чехија жест дили Чили жест дили Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) Чин жест дили адангме албан алман ами амһара африкаанс ајмара баса (Камерун) башгырд бенгал бикол болгар булу варај венда волајта га ган гарифуна гуарани гуҹарат гырғыз дигорон дуала дхолуо еве едо ермәни естон ефик занде зулу ибанаг ибо иврит илок инҝилис исланд исоко испан италјан кабре какчикел каннада каонде каталан кечуа (Анкаш) кечуа (Боливија) кикамба кикујју килуба кинјаруанда кирунди кисонге кореја коса куангали куанјама күрд курманҹи күрд курманҹи (Гафгаз) күрд курманҹи (кирил) латыш лингала лози луганда лунда малагаси малај малајалам мам маратһ масатек (Хуаутла) мајја маҹар мбунда мегрел михе монгол море моту науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар ндебеле ндебеле (Зимбабве) ндонга нзема окпе оромо осетин пангасинан папјаменто (Күрасао) пиҹин (Камерун) полјак португал пәнҹаб румын рус санго сапотек (Истм) свати себуан сепеди серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) тагалог таи тамил татар таҹик тви телугу тетела тетум (Дили) тзелтал тив тигре тлапанек ток-писин тотонак тохолабал тсонга тумбука түрк түркмән урһобо фарс фин фон франсыз хорват чех чибемба чилуба чинјанја читонга читонга (Малави) чичева чол чуваш шона јао јапон јоруба јунан јунан жест дили ҝүрҹү Ҹәнуби Африка жест дили ҹола Һаити креолу Һиндистан жест дили һауса һилигајнон һинд һири-моту әрәб өзбәк\nҜөзәтчи гүлләси (тәлим нәшри) | Ијул 2017\n«Јаһа алгыш един!... Она алгыш етмәк нә хошдур, алгыш Она јарашыр» (ЗӘБ. 147:1).\nНӘҒМӘ: 59, 3\n147-ҹи мәзмурдан Јеһова Аллаһын бизә дајаг олдуғу неҹә ҝөрүнүр?\n147-ҹи мәзмур бизи Аллаһын Өз хидмәтчиләрини проблемдән чыхараҹағына неҹә әмин едир?\n147-ҹи мәзмурдан Аллаһын Өз Кәламы васитәсилә халгына көмәк етдији неҹә ҝөрүнүр?\n1—3. а) Еһтимала ҝөрә 147-ҹи мәзмур нә вахт јазылыб? б) 147-ҹи мәзмуру тәһлил етмәклә нәји өјрәнәҹәјик?\nБАҸЫ-ГАРДАШЛАРДАН кимсә алдығы тапшырығы јахшы јеринә јетирәндә, јахуд мәсиһи хүсусијјәти тәзаһүр етдирәндә ону тәрифләјирик. Әҝәр ади инсана тәрифләр сөјләнирсә, Аллаһа даһа чох тәриф уҹалмалыдыр. Буна сајсыз-һесабсыз сәбәб вар. Гүдрәтинә, јаратдығы еҹазкар ҝөзәлликләрә, бәндәләри уғрунда Оғлуну гурбан вермәклә ҝөстәрдији дәрин мәһәббәтә ҝөрә О, алгыша лајигдир.\n2 «Зәбур» китабынын 147-ҹи мәзмуруну охујанда јазарын Јеһова Аллаһа үрәкдән алгыш дедијини ҝөрмәк олар. О, башгаларыны да онунла сәс-сәсә вериб Аллаһа алгыш сөјләмәјә чағырырды. (Зәбур 147:1, 7, 12 ајәләрини охујун.)\n3 Бу мәзмуру кимин јаздығы мәлум дејил. Чох еһтимал ки, јазар Јеһованын исраиллиләри Бабил әсарәтиндән чыхарыб Јерусәлимә гајтардығы вахт јашајыб (Зәб. 147:2). Бу гуртулуш сајәсиндә исраиллиләр јенидән өз доғма јурдларында Јеһоваја ибадәт едәҹәкдиләр. Бу, мәзмурчуну Јеһова Аллаһа алгыш охумаға тәшвиг етмишди. Амма мәзмурчунун үрәјини риггәтә ҝәтириб ону Аллаһа алгыш демәјә сөвг едән башга сәбәбләр дә вар иди. Мәгаләдә бу сәбәбләр барәдә данышылаҹаг. Һәмчинин ҝөрәҹәјик ки, бизим Јаһа * алгыш демәјә һансы сәбәбләримиз вар (Зәб. 147:1).\nЈЕҺОВА ЈАРАЛЫ ГӘЛБИН ТӘБИБИДИР\n4. Шаһ Куруш исраиллиләри әсирликдән азад едәндә, еһтимал ки, онлар һансы һиссләри кечирмишдиләр вә нәјә ҝөрә?\n4 Тәсәввүр етмәк олар, Бабилдә әсир олан исраиллиләр неҹә пәришан иди. Бабиллиләр онлары әлә салыб дејирдиләр: «Бизә Сион барәдә нәғмә охујун». Исраиллиләр неҹә нәғмә дејә биләрдиләр, ахы онларын севинҹ мәнбәји олан Јерусәлим виран галмышды (Зәб. 137:1—3, 6). Гәлби губарлы бу инсанларын тәсәллијә еһтијаҹы вар иди. Јеһова Аллаһ халгыны пәришан һалда гојмады, пејғәмбәрләр васитәсилә сөз вердији кими онлары фарс шаһы Курушун әли илә азад етди. Куруш Бабили мәғлуб едәндән сонра демишди: «Јеһова... мәнә... Јерусәлимдә Она ев тикмәји бујуруб. Аранызда Онун халгына мәнсуб олан һәр кәсә Аллаһы Јеһова јар олсун! Гој о адам Јерусәлимә ҝетсин» (2 Салн. 36:23). Сөзсүз ки, бу сөзләр Бабилдә јашајан исраиллиләр үчүн бөјүк тәсәлли олмушду.\n5. Мәзмурчунун јаздыгларына әсасән, Јеһова гәлбисыныг хидмәтчиләринә неҹә тәсәлли верир?\n5 Јеһова исраиллиләри јалныз бир халг шәклиндә руһландырмырды, О, халгын ичиндәки һәр бир инсана тәсәлли верирди. Јеһова бу ҝүн дә ејнән давраныр. 147-ҹи мәзмурун јазары демишди ки, Јеһова Аллаһ «гәлбисыныглара шәфа верир, сызылдајан јараларыны сарыјыр» (Зәб. 147:3). Аллаһ-Таала һәм хәстәликлә мүбаризә апаран, һәм депрессијада олан дәрдли хидмәтчиләринә дајаг олур. Јеһова бизә һәр заман тәсәлли вермәјә, јараларымызы сарымаға һазырдыр (Зәб. 34:18; Әшј. 57:15). О, бизә һикмәт вә ҝүҹ верир ки, үзләшдијимиз һәр бир проблемин өһдәсиндән ҝәлә биләк (Јаг. 1:5).\n6. Мәзмурчунун Зәбур 147:4 ајәсиндә јаздығы сөзләрдән неҹә тәсәлли тапа биләрик? (Мәгаләнин әввәлиндәки шәклә бахын.)\n6 Мәзмурчу сонра сәмадан сөз ачмаға башлајыр, дејир ки, Јеһова «улдузларын сајыны һесаблајыр» вә «һәр бирини ады илә чағырыр» (Зәб. 147:4). Илк бахышдан мәзмурчунун тамам башга мөвзудан данышдығыны фикирләшә биләрик. Суал јарана биләр: «Нәјә ҝөрә о, бирдән ҝөј ҹисимләри барәдә данышмаға башлајыр?» Ҝәлин бу мөвзуну бир аз әтрафлы тәһлил едәк. Мәзмурчу ҝөјә баханда јалныз сәмаја сәпәләнмиш улдузлары ҝөрә билирди, амма онларын әслиндә нә гәдәр чох олдуғу барәдә тәсәввүрү белә јох иди. Бу ҝүн исә бизә мәлумдур ки, Каинатда сајсыз-һесабсыз улдуз вар. Алимләрин фикринҹә тәкҹә бизим Сүд Јолу галактикасында милјардларла улдуз, бүтүн Каинатда исә милјонларла улдузун ҹәм олдуғу трилјонларла галактика вар. Һеч бир инсан улдузларын дәгиг сајыны билмир. Јарадан исә онларын һәр биринә ад вериб. Бу да ону ҝөстәрир ки, һәр улдуз Аллаһ үчүн хүсуси өнәм дашыјыр (1 Кор. 15:41). Елә исә Аллаһ инсана, јер үзүндә јаратдығы шаһ әсәрә неҹә јанашыр? Һәр ан һәр улдузун һарада олдуғундан аҝаһ олан Аллаһ, бизим дә һансы вәзијјәтдә олдуғумуздан, һансы һиссләри кечирдијимиздән вә һәр ан нәјә еһтијаҹ дујдуғумуздан аҝаһдыр!\n7, 8. а) Јеһова Аллаһ бизимлә бағлы нәји баша дүшүр? б) Јеһованын шәфгәтли Аллаһ олдуғуну тәсдиг едән нүмунә чәкин.\n7 Јеһова Аллаһ садәҹә бизимлә марагланыб кәнарда дурмур. О, гүдрәтли вә шәфгәтли Аллаһдыр, О, бизә һәјатын гајғылары илә мүбаризә апармаг үчүн ҝүҹ верир. (Зәбур 147:5 ајәсини охујун.) Кимсә дүшүнә биләр ки, проблеми чох ағырдыр вә она дөзмәк мүмкүн дејил. Јадда сахлајын ки, Аллаһ бизим ҝүҹүмүзүн мәһдуд олдуғуну билир, «торпаг олдуғумузу унутмур» (Зәб. 103:14). Гејри-камил олдуғумуз үчүн биз ејни сәһви дөнә-дөнә тәкрарлајырыг. Ја дилимизлә ҝүнаһ едир, ја үрәјимиздән ҝүнаһлы арзулар кечирир, ја да киминсә пахыллығыны чәкирик. Бу исә сонрадан бизә виҹдан әзабы јашадыр. Тәбии ки, бу һиссләр Јеһоваја јаддыр, бунунла белә, О, бизим һиссләримизи чох ҝөзәл баша дүшүр! (Әшј. 40:28).\n8 Сөзсүз ки, Јеһова бу ҝүнә кими Өз гүдрәтли әли илә сизә чәтинликләри ашмаға көмәк едиб (Әшј. 41:10, 13). Ҝәлин ҝөрәк Јеһова Киоко адлы өнҹүл баҹыја неҹә көмәк етмишди. Киоко тәјинат алдығы јени әразијә көчәндә чох мәјус олмушду. Билирсиниз, Јеһова ону баша дүшдүјүнү неҹә ҝөстәрди? Јени јығынҹагда онун һиссләрини баша дүшән инсанлар вар иди. Баҹыја елә ҝәлирди ки, Јеһова она дејир: «Мән сәни, садәҹә, өнҹүл олдуғун үчүн севмирәм. Сән Мәним әзиз баламсан, һәјатыны Мәнә һәср етмисән, она ҝөрә сәни севирәм. Истәјирәм Мәнә хидмәтдә сәнин һәр ҝүнүн хош кечсин!» Бәс Күлли-Ихтијар Јеһова Аллаһ һикмәтинин һәдсиз олдуғуну шәхсән сизә неҹә сүбут едиб?\nЈЕҺОВА ҺӘР БИР ЕҺТИЈАҸЫМЫЗЫ ӨДӘЈИР\n9, 10. Јеһова бизә илк нөвбәдә неҹә көмәк едир? Нүмунә чәкин.\n9 Һәрдән бизим мадди көмәјә еһтијаҹымыз олур. Бәзән гарындолусу јемәјимиз олмадығы үчүн бизи фикир апарыр. Амма нәзәрә алын ки, барлы-бәһәрли Јер күрәсини јарадан Јеһова Аллаһдыр, О, һәтта «чығырышан гузғун балаларыны једиздирир»! (Зәбур 147:8, 9 ајәләрини охујун.) Әмин олун ки, гузғун балаларыны аҹ гојмајан Аллаһ, сизин дә еһтијаҹынызы өдәјәҹәк (Зәб. 37:25).\n10 Ән әсасы, Јеһова бизә иманымызы мөһкәм сахламаға көмәк едир вә һәр бир ағылдан үстүн олан сүлһүнү бәхш едир (Филип. 4:6, 7). Ҝәлин буну тәсдиг едән бир һадисәни нәзәрдән кечирәк. Јапонијада јашајан Мутсуо вә һәјат јолдашы 2011-ҹи илдә баш верән сунами вахты Јеһованын көмәјини хүсуси шәкилдә һисс етмишдиләр. Онлар евләринин дамына чыхараг ҝүҹ-бәла илә сунамидән сағ чыха билмиш, амма, демәк олар, һәр шејләрини итирмишдиләр. Мутсуоҝил ҝеҹәни бәрбад вәзијјәтә дүшмүш евләринин икинҹи мәртәбәсиндәки гаранлыг вә сојуг отагда кечирмишди. Сәһәр ачыланда онлар охујуб руһланмаг үчүн нә исә ахтармаға башладылар. Тапдыглары јеҝанә нәшр «Јеһованын Шаһидләринин иллик фәалијјәти» китабынын 2006-ҹы ил бурахылышы иди. «Тарихин ән дәһшәтли сунамиси» адлы башлыг дәрһал Мутсуонун диггәтини ҹәлб етди. Бу башлыгда 2004-ҹү илдә Суматрада дәһшәтли сунами нәтиҹәсиндә баш верән зәлзәлә барәдә мәлумат јазылмышды. Мутсуо илә арвады һәмин вахт баш верән һадисәләри ҝөз јашлары ичиндә охујурду. Онлар баша дүшүрдү ки, Јеһова бу јолла онлара мәһәббәт вә шәфгәт ҝөстәрир, бу чәтин анларында тәсәлли верир. Јеһова онлара тәкҹә мәнәви јох, мадди ҹәһәтдән дә дәстәк олмушду. Баҹы-гардашлар васитәсилә онлары јемәк вә палтарла тәмин етмишди. Амма онлары ән чох руһландыран филиал нүмајәндәләринин јығынҹагларыны зијарәт етмәси иди. Мутсуо дејир: «Мәнә елә ҝәлирди, санки, Јеһова һәр биримизин јанында дуруб бизә дајаг олур. Бундан бөјүк тәсәлли ола билмәз!» Ҝөрүндүјү кими, көмәјә еһтијаҹымыз оланда Јеһова илк нөвбәдә иманымызы мөһкәмләндирир, сонра исә башга еһтијаҹларымызы тәмин едир.\nАЛЛАҺЫН ГУРТАРЫҸЫ ҜҮҸҮ СИЗӘ КӨМӘК ОЛСУН\n11. Јеһованын гуртарыҹы ҝүҹүнү өз үзәримиздә һисс етмәк үчүн нә етмәлијик?\n11 Јеһова һәр заман бизә көмәк әлини узатмаға һазырдыр. Зәбур 147:6 ајәсинин биринҹи һиссәсиндә јазылыб: «Јеһова һәлимләри галдырыр». Бәс Јеһовадан бу көмәји алмаг үчүн нә етмәлијик? Биз Онунла јахын дост олмалыјыг. Бу мүнасибәти гурмаг үчүн исә һәлим олмаг ваҹибдир (Сәф. 2:3). Һәлим инсан һагсызлыгла үзләшәндә вә дара дүшәндә мәсәләни Аллаһын өһдәсинә бурахыр. Јеһова бу ҹүр инсандан разы галыр, она баханда үзү ҝүлүр.\n12, 13. а) Јеһованын мәһәббәтини газанмаг үчүн нәдән гачмалыјыг? б) Јеһова неҹә инсанлардан разы галыр?\n12 Зәбур 147:6 ајәсинин икинҹи һиссәсиндә исә дејилир ки, Јеһова «шәр адамлары... јерә вурур». Һеч биримиз истәмәрик ки, Јеһованын гәзәбинә туш ҝәлиб мәһв олаг. Әксинә, биз Онун мәһәббәтини газанмаг истәјирик. Бунун үчүн Аллаһын нифрәт етдији шејләрә нифрәт етмәлијик (Зәб. 97:10). Мәсәлән, биз әхлагсызлыгдан икраһ етмәлијик. Бу о демәкдир ки, бизи мурдар әмәлләрә сөвг едән һәр бир шејдән, һәмчинин порнографијадан узаг дурмалыјыг (Зәб. 119:37; Мәт. 5:28). Һәрдән бу мүбаризә чох чәтин олур. Амма савашмаға дәјәр, чүнки галиб чыхсаг, Јеһовадан мүкафат алаҹағыг.\n13 Бу савашда мөһкәм олмаг үчүн Јеһоваја архаланмалыјыг, чүнки өз ҝүҹүмүзлә бу мүбаризәдә давам ҝәтирә билмәрик. Зәбур 147:10 ајәсиндә дејилир ки, Јеһоваја «зөвг верән атын ҝүҹү дејил, инсанын мөһкәм ајаглары Ону һејрәтә салмаз». Демәли, биз өзүмүзә вә ја башга бир инсана архалансаг, Јеһоваја хош ҝетмәз. Әксинә, белә вәзијјәтләрдә Јеһованын әтәјиндән јапышмалы вә Ондан имдад диләмәлијик. Инсанлардан фәргли олараг, Јеһова һеч вахт биздән безмир, Она дәфәләрлә јалварсаг да, һәр дуамызы ешидир. «Јеһова Ондан горханлардан, мәһәббәтинә үмид бағлајанлардан хошланыр» (Зәб. 147:11). Биз Јеһованын мәһәббәтинә архаланмалыјыг, әмин олмалыјыг ки, ҝүнаһлы арзуларла мүбаризәдә О, бизимлә чијин-чијинә савашаҹаг вә бу савашдан галиб чыхаҹағыг.\n14. Мәзмурчу нәјә әмин иди?\n14 Јеһова Өз Кәламы васитәсилә бизи әмин едир ки, биз дара дүшәндә көмәк әлини узадаҹаг. Мәзмурчу Јерусәлимин бәрпасы илә бағлы јазмышды: «О, сәнин дарвазаларынын рәзәләрини бәркидир, оғулларына хејир-бәрәкәт верир. Торпағына әмин-аманлыг бәхш едир» (Зәб. 147:13, 14). Мәзмурчунун үрәји раһат иди, чүнки о, әмин иди ки, Јеһова шәһәрин дарвазаларыны мөһкәмләндирәҹәк вә халгыны горујаҹаг.\nПәришан оланда Аллаһын Кәламы бизә неҹә көмәк едә биләр? (15—17 абзаслара бахын)\n15—17. а) Һәрдән проблемләр уҹбатындан һансы һиссләри кечиририк вә Јеһова бизә Кәламы васитәсилә неҹә көмәк едир? б) Јеһованын сөзүнүн чапартәк сүрәтлә гачдығыны нә тәсдиг едир? Мисал чәкин.\n15 Һәрдән јашадығымыз проблемләр бизи тәлаша сала биләр. Амма биз горхмамалыјыг, бу чәтинлији ашмаг үчүн Јеһовадан һикмәт истәмәлијик. Мәзмурчу јазмышды ки, Аллаһ «бујруғуну јерә ҝөндәрир, сөзү чапартәк сүрәтлә гачыр». Сонра Јеһованын гар јағдырдығы, гыров сәпдији вә долу төкдүјү барәдә сөз ачмышды. Сонра исә белә бир суал вермишди: «Сојуғуна ким дөзәр?» Бу суалын ардынҹа јазмышды: «Әмр едир, онлар әријир» (Зәб. 147:15—18). Долу вә гар гүдрәт вә һикмәт саһиби олан Јеһова Аллаһын һөкмүнә табедир. Унутмајын, елә бир чәтинлик јохдур ки, Аллаһ бизә онун өһдәсиндән ҝәлмәјә көмәк едә билмәсин.\n16 Бу ҝүн Јеһова бизә Мүгәддәс Китаб васитәсилә јол ҝөстәрир. Онун «сөзү чапартәк сүрәтлә гачыр», јәни О, бизә дүз вахтында мәсләһәт верир. Јәгин сиз дә Јеһовадан бу ҹүр көмәк алмысыныз, мәсәлән, Мүгәддәс Китабы мүталиә едәндә, «садиг вә ағыллы нөкәр»ин һазырладығы нәшрләри охујанда, JW телевизијасына баханда, рәсми веб сајтымыздан истифадә едәндә, ағсаггалларла мәсләһәтләшәндә вә баҹы-гардашларла үнсијјәт едәндә (Мәт. 24:45). Мәҝәр бу, Јеһованын сөзүнүн сүрәтлә чапдығыны, јәни еһтијаҹ јарананда Онун дәрһал сизә мәсләһәт вердијини сүбут етмир?!\n17 Симона адлы баҹы Аллаһын Кәламынын гүдрәтини өз тәҹрүбәсиндә ҝөрмүшдү. О, өзү һагда мәнфи фикирдә иди, она елә ҝәлирди ки, Јеһова ондан наразыдыр. Мәнфи фикирләр ону чулғајанда Симона дуа едәрәк Јеһовадан көмәк истәјирди. О, һәмчинин мүнтәзәм шәхси мүталиә илә мәшғул олурду. Симона дејир: «Һәјатымда елә бир чәтинлик олмајыб ки, Јеһова мәнә ҝүҹ вә мәсләһәт вермәсин». Бу, баҹыја мүсбәт әһвал-руһијјәдә олмаға көмәк едирди.\n18. Јеһованын шәхсән сизә дәјәр вердијини нәдән ҝөрүрсүнүз вә Јаһа алгыш демәјә сизи нә тәшвиг едир?\n18 Мәзмурчу исраиллиләрин мәхсуси бир халг олдуғуну баша дүшүрдү. Чүнки Аллаһ јалныз бу халга Өз Кәламыны, «гајда-ганунуну, һөкмләрини» вермишди. (Зәбур 147:19, 20 ајәләрини охујун.) Бу ҝүн биз Јеһованын адыны дашыјан јеҝанә халгыг. Јеһоваја үрәкдән миннәтдарыг ки, бизә Ону танымаг, Кәламынын гүдрәтини һисс етмәк вә Онунла дост олмаг имканы вериб. 147-ҹи мәзмурун јазары кими, бизим дә Јаһа алгыш етмәјә вә башгаларыны да буна сәсләмәјә сәбәбимиз чохдур.\n^ абз. 3 Јаһ Јеһова адынын гыса формасыдыр.\nҜӨЗӘТЧИ ГҮЛЛӘСИ (ТӘЛИМ НӘШРИ) Ијул 2017


Q=7	C=5	SS=2	LS=1	PS=0	DC=2	LC=0	SD=0	BS=2	G0=111	G1=100	G2=57	DLID=az_RU	BODY=Аранызда олан јашлылара һөрмәт един | Тәлим\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Бразилија жест дили Вјетнам Гренландија Данимарка Индонезија Исвеч Камбоҹа Колумбија жест дили Конго Литва Македонија Малта Мексика жест дили Непал Нидерланд Норвеч Таити Увеа Украјна Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара бенгал бикол бислама болгар варај венда волајта га газах ган гуарани гуҹарат гырғыз дреһу дхолуо еве ермәни естон ефик занде зулу ибо иврит илок инҝилис исланд испан италјан каннада каонде каталан кечуа (Анкаш) кечуа (Ајакучо) кечуа (Боливија) кечуа (Куско) кикујју кинјаруанда кирунди кисонге кореја коса крио куангали куанјама латыш лингала лози лувале луганда лунда малагаси малај малајалам маратһ мајја маҹар море ндебеле ндонга нзема нјанека оромо осетин пангасинан папјаменто (Аруба) полјак португал пәнҹаб румын рус санго свати себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили тагалог таи тамил татар тви телугу тигре тсонга тумбука түрк урду фарс фин франсыз хорват чех чибемба чилуба читонга чичева шона јапон јоруба јунан ҝүрҹү Һаити креолу һилигајнон һинд әрәб өзбәк\n«Јашлыларын гаршысында ајаға дурун, ағсаггаллара һөрмәт еләјин» (ЛЕВ. 19:32).\nЈеһова аһыл јашда олан садиг хидмәтчиләринә неҹә јанашыр?\nЈеткин өвладларын јашлы валидејнләри гаршысында һансы мәсулијјәтләри вар?\nЈығынҹаг үзвләри араларындакы јашлы баҹы-гардашлара неҹә һөрмәт ҝөстәрә биләр?\n1. Бәшәријјәт һансы вәзијјәтдәдир?\nЈЕҺОВА һеч вахт инсанларын гоҹалыгдан әзијјәт чәкмәсини истәмирди. Әксинә, Онун нијјәти о иди ки, инсанлар Ҹәннәтдә тамамилә сағлам јашасынлар. Лакин һал-һазырда «бүтүн хилгәт... инилдәјиб әзаб чәкир» (Ром. 8:22). Неҹә дүшүнүрсүнүз, Аллаһ инсанларын ҝүнаһын нәтиҹәләриндән әзијјәт чәкдијини ҝөрәндә һансы һиссләри кечирир? Үстәлик, аһыл јашда оланларын әксәријјәти мәһз көмәјә еһтијаҹ дујдуглары бир вахтда етинасызлыгла үзләширләр (Мәз. 39:5; 2 Тим. 3:3).\n2. Нә үчүн мәсиһчиләр јашлылары хүсусилә гијмәтләндирирләр?\n2 Јеһованын халгы јығынҹагдакы јашлылары гијмәтләндирир. Биз онларын мүдриклијиндән фајдаланырыг вә онларын иман нүмунәләри бизи һәвәсләндирир. Ола билсин, онлардан кимсә һәтта бизим гоһумумуздур. Амма онларын бизим гоһумумуз олуб-олмамағындан асылы олмајараг, биз онларын рифаһы илә марагланмалыјыг (Галат. 6:10; 1 Пет. 1:22). Јеһованын јашлылара мүнасибәтини өјрәнмәк һәр биримизә фајда ҝәтирәҹәк. Биз һәмчинин аилә үзвләринин вә јығынҹагдакы баҹы-гардашларын севдијимиз јашлы инсанларла бағлы үзәринә дүшән мәсулијјәтләри мүзакирә едәҹәјик.\n«МӘНИ РӘДД ЕТМӘ»\n3, 4. а) 71-ҹи мәзмурун јазычысы Јеһовадан нә хаһиш етмишди? б) Јығынҹағын аһыл јашлы үзвләри Аллаһдан нә хаһиш едә биләрләр?\n3 Аллаһдан илһам алан мәзмурчу Мәзмур 71:9 ајәсиндә Она јалварыр: «Јаша доланда да мәни рәдд етмә, тагәтдән дүшәндә дә мәни тәрк етмә». Ҝөрүнүр, бу мәзмур Давудун јаздығы 70-ҹи мәзмурун давамыдыр. Буна ҝөрә дә, чох еһтимал ки, Мәзмур 71:9 ајәсиндәки хаһиш дә Давуда мәхсусдур. О, ҝәнҹлијиндән аһыл јашларына гәдәр Јеһоваја хидмәт етмиш, Аллаһ да она бөјүк ишләр тапшырмышды (1 Шам. 17:33—37, 50; 1 Пад. 2:1—3, 10). Буна бахмајараг, Давуд Јеһовадан бундан сонра да она хејирхаһлыг ҝөстәрмәсини хаһиш едирди. (Мәзмур 71:17, 18 ајәләрини оху.)\n4 Бу ҝүн дә бир чохлары, Давуд кими, аһыл јашында олмаларына вә «пис ҝүнләр» кечирмәләринә бахмајараг, Аллаһы иззәтләндирмәк үчүн әлләриндән ҝәләни едирләр (Ваиз 12:1—7). Онлардан чоху мүхтәлиф саһәләрдә, о ҹүмләдән хидмәтдә әввәлләр етдикләри гәдәр едә билмирләр. Бунунла белә, онлар да Јеһовадан бундан сонра да онлара хејир-дуа вермәсини вә гејдләринә галмасыны хаһиш едә биләрләр. Аһыл јашда олан бу садиг инсанлар әмин ола биләрләр ки, Аллаһ онларын дуаларыны ҹавабландыраҹаг. Бундан әлавә, онларын дуалары Давудун Аллаһдан илһам алараг ифадә етдији нараһатчылығын әкс-сәдасыдыр.\n5. Јеһова аһыл јашда олан садиг инсанлара неҹә јанашыр?\n5 Мүгәддәс Јазыларда ајдын дејилир ки, Јеһова аһыл јашда олан садиг инсанлара јүксәк дәјәр верир вә хидмәтчиләриндән онлара һөрмәт етмәләрини ҝөзләјир (Мәз. 22:24—26; Сүл. мәс. 16:31; 20:29). Левилиләрә 19:32 ајәсиндә дејилир: «Јашлыларын гаршысында ајаға дурун, ағсаггаллара һөрмәт еләјин. Аллаһыныздан горхун. Рәбб Мәнәм». Бәли, бу сөзләр јазылан дөврдә халг арасында јашлылара һөрмәт етмәјә ҹидди јанашылырды, бу, индики дөврдә дә беләдир. Бәс онларын гејдинә галмаг мәсулијјәти кимләрин үзәринә дүшүр?\nАИЛӘНИН ҮЗӘРИНӘ ДҮШӘН МӘСУЛИЈЈӘТ\n6. Валидејнин гејдинә галмагда Иса һансы нүмунәни гојуб?\n6 Аллаһын Кәламында дејилир: «Атана вә анана һөрмәт ет» (Чых. 20:12; Ефес. 6:2). Иса валидејнләрин гејдинә галмагдан имтина едән фәрисејләри вә мирзәләри мүһакимә етмәклә бу әмрин нә дәрәҹәдә ваҹиб олдуғуну вурғулады (Марк 7:5, 10—13). Иса өзү бу саһәдә ҝөзәл нүмунә гојуб. Мәсәлән, о, өлүм габағы, еһтимал ки, артыг дул галмыш анасынын гејдинә галмағы севимли шаҝирди Јәһјаја тапшырды (Јәһ. 19:26, 27).\n7. а) Валидејнләрин гејдинә галмагла бағлы һәвари Павел һансы принсипи вурғуламышды? б) Павелин сөзләринин контекстиндән нә ајдын олур?\n7 Һәвари Павел Аллаһдан илһам алараг иманда оланларын өз аилә үзвләринин гејдинә галмалы олдугларыны јазмышды. (1 Тимотејә 5:4, 8, 16 ајәләрини оху.) Павелин Тимотејә јаздығы сөзләрин контекстинә нәзәр салын. Бурада о, јығынҹагдан кимләрин мадди јардым ала биләҹәјини билдирмишди. Һәмчинин о, ајдын шәкилдә изаһ етмишди ки, јашлы дул гадына, илк нөвбәдә, иманда олан өвладлары, нәвәләри вә диҝәр гоһумлары көмәклик етмәлидир. Беләҹә, јығынҹағын үзәринә јүк дүшмәјәҹәкди. Ејнилә, бу ҝүн дә мәсиһчиләрин «Аллаһа сәдагәт» ҝөстәрмәли олдуглары саһәләрдән бири гоһумларынын мадди тәләбатларыны өдәмәләридир.\n8. Јашлы валидејнләрин гејдинә галмаг мәсәләсинә ҝәлдикдә Мүгәддәс Китаб нә үчүн конкрет ҝөстәриш вермир?\n8 Бу о демәкдир ки, јеткин јаша чатмыш өвлад валидејнләринин мадди ҹәһәтдән корлуг чәкмәдијинә әмин олмалыдыр. Павел иманлы гоһумлардан бәһс етсә дә, мәсиһчи јығынҹағынын үзвү олмајан валидејнләрә дә етинасызлыг ҝөстәрилмәмәлидир. Һәр бир аиләдә вәзијјәт мүхтәлиф олдуғундан, мәсәләнин һәлли үсулу да ејни дејил. Инсанларын сағламлығы, тәләбатлары вә хасијјәти фәрглидир. Бәзи јашлы инсанларын чох, диҝәрләринин исә тәкҹә бир ушағы вар. Бәзиләри дөвләтдән јардым алыр, диҝәрләри исә јох. Гајғыја еһтијаҹы олан һәр кәсин шәхси истәкләри дә фәргләнә биләр. Буна ҝөрә дә киминсә јашлы гоһумларынын гејдинә неҹә галмасыны тәнгид етмәк һеч дә мүдрик вә мәһәббәтли давраныш олмазды. Мусанын ҝүнләриндән бәри Јеһова Мүгәддәс Јазылара әсасән верилән гәрарлара хејир-дуа верир вә онларын бизим рифаһымыза хидмәт етмәсинин гејдинә галыр (Сај. 11:23).\n9-11. а) Бәзиләри һансы чәтинликләрлә үзләшә биләр? (Мәгаләнин әввәлиндәки шәклә бах.) б) Нәјә ҝөрә өвладлар таммүддәтли хидмәти дајандырмаға тәләсмәмәлидирләр? Нүмунә чәк.\n9 Ушаглар валидејнләриндән узагда јашајанда јашлы валидејнләрин зәрури тәләбатларыны өдәмәк мәсәләси чәтинләшә биләр. Валидејнин сәһһәти гәфил писләшдијиндән, ола билсин, јыхылыб сүмүјү сындығындан вә ја диҝәр бәдбәхтлик уҹбатындан ата-анаја баш чәкмәк лазым ҝәлә биләр. Бундан сонра онларын, еһтимал ки, ја мүвәггәти, ја да даими көмәјә еһтијаҹы ола биләр *.\n10 Теократик тәјинатларына ҝөрә евләриндән узагда јашамалы олан таммүддәтли хидмәтчиләрин вәзијјәти хүсусилә чәтин ола биләр. Онлар бет-елли, хүсуси тәјинатлы мүждәчи вә сәјјар нәзарәтчи кими хидмәтләринә Јеһовадан олан дәјәрли хәзинә кими бахырлар. Бунунла белә, әҝәр валидејнләри хәстәләнәрсә, онларын илк реаксијасы белә ола биләр: «Ҝәрәк тәјинатымызы дајандыраг, евә гајыдыб валидејнләримизә бахаг». Лакин јахшы оларды ки, дуа едиб ҝөтүр-гој едәрәк бунун валидејнимизин тәләбаты, јохса истәји олдуғуну мүәјјән едәк. Һеч ким тәләм-тәләсик өз хидмәтини јарымчыг сахламамалыдыр, чүнки һәмишә буна еһтијаҹ олмур. Валидејнләриндән биринин сәһһәтиндәки проблем мүвәггәтидирсә, јығынҹаг үзвләри она өз көмәјини ҝөстәрә биләрләр (Сүл. мәс. 21:5).\n11 Ҝәлин евләриндән узагда хидмәт едән ики доғма гардашын нүмунәсинә нәзәр салаг. Бири Ҹәнуби Америкада хүсуси тәјинатлы мүждәчи кими, диҝәри исә Бруклиндәки (Нју-Јорк) мәркәзи идарәдә хидмәт едирди. Јашлы валидејнләри көмәјә еһтијаҹ дујанда гардашлар һәјат јолдашлары илә бирҝә Узаг Шәргдә јашајан валидејнләринә баш чәкдиләр ки, онлара нәдә вә неҹә көмәк едә биләҹәкләрини ҝөрсүнләр. Бир мүддәт сонра Ҹәнуби Америкада хидмәт едән ҹүтлүк тәјинатларыны дајандырыб евә гајытмағы дүшүндү. Сонра валидејнләринин јығынҹағындакы ағсаггаллар шурасынын координатору онлара зәнҝ етди. Ағсаггаллар вәзијјәти ҝөтүр-гој етмишдиләр вә истәјирдиләр ки, онлар хүсуси тәјинатлы мүждәчи кими хидмәтләрини баҹардыглары гәдәр давам етдирсинләр. Ағсаггаллар бу ҹүтлүјүн хидмәтини гијмәтләндирир вә валидејнләринин гејдинә галмагда онлара көмәк етмәк үчүн әлләриндән ҝәләни етмәјә гәтијјәтли идиләр. Аиләнин бүтүн үзвләри бу мәһәббәт долу гајғыны олдугҹа гијмәтләндирирләр.\n12. Јашлы валидејнләрин гејдинә галан һәр бир мәсиһчи нә барәдә дүшүнмәлидир?\n12 Јашлы валидејнләринин гејдинә галмаг үчүн сечдији үсулдан асылы олмајараг, һәр бир мәсиһчи вердији гәрарын Аллаһын адына иззәт ҝәтирмәсини истәјир. Биз Исанын ҝүнләриндәки дин рәһбәрләринә һеч вахт бәнзәмәк истәмәздик (Мат. 15:3—6). Әксинә, истәјирик ки, гәрарларымыз Аллаһын вә јығынҹағын адына иззәт ҝәтирсин (2 Кор. 6:3).\n13, 14. Јығынҹагларын јашлы баҹы-гардашларын гајғысына галмалы олдуғуну Мүгәддәс Китаб неҹә ҝөстәрир?\n13 Һеч дә һамы таммүддәтли хидмәтчи ләрә јухарыда гејд олунан үсулла дәстәк ола билмир. Лакин биринҹи әсрдә јаранмыш вәзијјәтдән ајдын ҝөрүнүр ки, јығынҹаглар нүмунәви јашлы баҹы-гардашларын гејдинә галмаға чалышыр. Мүгәддәс Китабда Јерусәлимдәки јығынҹаг барәдә дејилир ки, орада «һеч ким корлуг чәкмирди». Анҹаг бу, о демәк дејил ки, һәр кәс мадди ҹәһәтдән фираван һәјат сүрүрдү. Бәзиләринин әли ашағы олса да, «пул һәр кәсә еһтијаҹына ҝөрә пајланырды» (Һәв. иш. 4:34, 35). Сонра ҹидди проблемләр јаранды. Мәлум олду ки, «ҝүндәлик јемәк пајлананда» бәзи дул гадынлара етинасыз јанашылыр. Буна ҝөрә дә һәвариләр мүвафиг гардашлар сечдиләр ки, дул гадынлара јетәринҹә вә инсафла гида чатдығына нәзарәт етсинләр (Һәв. иш. 6:1—5). Дүздүр, бу, ерамызын 33-ҹү илинин Әллинҹи ҝүн бајрамында мәсиһчилији гәбул едән вә бир мүддәт Јерусәлимдә галыб руһән мөһкәмләнмәк истәјән инсанларын ҝүндәлик еһтијаҹларыны өдәмәк үчүн ҝөрүлән мүвәггәти тәдбир иди. Буна бахмајараг, һәвариләрин гәрарлары ҝөстәрир ки, јығынҹаг еһтијаҹы оланларын гајғысына гала биләр.\n14 Гејд олундуғу кими, Павел јығынҹағын мәсиһчи дул гадынлара нә вахт мадди јардым ҝөстәрә биләҹәјини Тимотејә изаһ етмишди (1 Тим. 5:3—16). Аллаһдан илһам алараг Мүгәддәс Китабы јазанлардан бири Јагуб да билдирмишди ки, мәсиһчиләр јетимләрин, дулларын, еләҹә дә фәлакәтлә үзләшән вә дара дүшән диҝәрләринин гејдинә галмаг мәсулијјәти дашыјыр (Јаг. 1:27; 2:15—17). Һәмчинин һәвари Јәһја да вурғуламышды: «Фираван јашајан адам гардашынын корлуг чәкдијини ҝөрүб ондан шәфгәтини әсирҝәјирсә, белә адамда Аллаһа гаршы мәһәббәт неҹә ола биләр?» (1 Јәһ. 3:17). Әҝәр һәр бир мәсиһчинин белә өһдәчилији варса, онда јығынҹагларын да белә өһдәчилији олмамалыдырмы?\nБәдбәхт һадисә баш версә, јығынҹаг неҹә көмәк едә биләр?(15, 16-ҹы абзаслара бах)\n15 Бәзи јерләрдә һөкумәт гоҹалара тәгаүд вә сосиал јардым ајырыр, еләҹә дә евдә онларын гејдинә галмаг үчүн ишчиләр ҝөндәрир (Ром. 13:6). Анҹаг елә јерләр дә вар ки, орада бу ҹүр хидмәтләр ҝөстәрилмир. Буна ҝөрә дә јашлы баҹы-гардашлар гоһумларынын вә јығынҹаг үзвләринин көмәјинә даһа чох еһтијаҹ дујур. Әҝәр иманда олан өвладлар узагда јашајырларса, мәнтиглидир ки, онлар валидејнләринә истәдикләри гәдәр көмәк едә билмирләр. Өвладлар валидејнләринин јығынҹағындакы ағсаггалларла сөһбәт едиб онлары өз аилә вәзијјәтләриндән там аҝаһ етмәлидирләр. Мәсәлән, ағсаггаллар валидејнләрин дөвләт вә ја сосиал хидмәтләр һагда мәлумат әлдә етмәләринә вә ја онларын бу хидмәтләрдән фајдаланмаларына көмәк едә биләрләр. Һәмчинин онлар бахылмамыш гәбзләр вә ја гәбул едилмәмиш дәрманлар барәдә ушагларына мәлумат верә биләрләр. Јахшы нијјәт вә фикир мүбадиләси сајәсиндә вәзијјәтин даһа да писләшмәсинин гаршысыны алмаг вә мәсәләнин практики һәллини тапмаг олар. Ајдындыр ки, узагда јашајан аилә үзвләринә мәсләһәт верәҹәк вә көмәк едәҹәк кимләринсә валидејнләрин јанында олмасы нараһатчылығы азалда биләр.\n16. Бәзи мәсиһчиләр јығынҹагдакы јашлылара неҹә көмәк едирләр?\n16 Јашлы инсанлара мәһәббәтдән ирәли ҝәләрәк бәзи мәсиһчиләр имканлары дахилиндә көмәклик етмәк үчүн көнүллү олараг вахтларыны вә гүввәләрини сәрф едирләр. Онлар буну јығынҹагдакы јашлы баҹы-гардашлара даһа чох мараг ҝөстәрмәклә едирләр. Бәзи көнүллүләр бу мәсулијјәтләрини јығынҹағын диҝәр үзвләри илә бөлүшүр вә јашлыларын гејдинә нөвбә илә галырлар. Шәраитләринин онлара таммүддәтли хидмәтдә иштирак етмәјә имкан вермәдијини билдикләри үчүн онлар јашлыларын өвладларына сечдикләри хидмәти мүмкүн гәдәр даһа чох иҹра етмәјә мәмнунијјәтлә көмәк едирләр. Бу баҹы-гардашлар неҹә дә ҝөзәл әһвал-руһијјә тәзаһүр етдирирләр! Әлбәттә, онларын сәхавәтли олмасы өвладлары валидејнләри үчүн баҹардыгларыны етмәк мәсулијјәтиндән азад етмир.\nРУҺЛАНДЫРЫҸЫ СӨЗЛӘРЛӘ ЈАШЛЫЛАРА ҺӨРМӘТ ЕДИН\n17, 18. Јашлы инсанларын гејдинә галмаг мәсәләсинә неҹә јанашмалыјыг?\n17 Јашлылар вә онларын гејдинә галанлар мүмкүн гәдәр мүсбәт әһвал-руһијјәни горумаға чалышмалыдырлар. Бәзән јашлылар мәјус олур, һәтта депрессијаја дүшүрләр. Буна ҝөрә дә јашлы баҹы-гардашлара һөрмәт етмәк вә онлары руһландырмаг үчүн хүсусилә сәј ҝөстәрмәлијик. Буну онларла даим тәравәтләндириҹи үнсијјәт етмәклә едә биләрик. Узун илләр сәдагәтлә хидмәт едән бу инсанлар тәрифә лајигдирләр. Јеһова онларын Она хидмәтдә етдикләрини унутмур, елә биз дә. (Малаки 3:16; Ибраниләрә 6:10 ајәләрини оху.)\n18 Бундан әлавә, јашлы вә онун гајғысына галан кәсдә јумор һиссинин олмасы ҝүндәлик чәтинликләрин өһдәсиндән ҝәлмәји асанлашдырыр (Ваиз 3:1, 4). Аһыл јашда оланларын чоху һәддән чох тәләбкар олмур. Онлар анлајырлар ки, башгаларынын онлара нә гәдәр диггәт ҝөстәрмәси вә баш чәкмәси өзләринин ҝөстәрдији мүнасибәтиндән асылыдыр. Јашлылара баш чәкәнләрин әксәријјәти чох вахт белә дејир: «Мән јашлы достуму руһландырмаға ҝетмишдим, амма өзүм руһландым» (Сүл. мәс. 15:13; 17:22).\n19. Ҝәнҹләрә вә јашлылара чәтин вахтларда мөһкәм галмаға нә көмәк едә биләр?\n19 Биз әзабларын вә гејри-камиллијин тәсиринин сона чатаҹағы ҝүнү һәсрәтлә ҝөзләјирик. Анҹаг о вахт ҝәләнә кими Аллаһын хидмәтчиләри диггәтләрини әбәди ҝәләҹәјә олан үмидләринә ҹәмләмәлидирләр. Биз билирик ки, Аллаһын вәдләринә иман чәтин вә фәлакәтли анларда бир лөвбәрдир. Бу иманын сајәсиндә «биз руһдан дүшмүрүк, заһирән солсаг да, дахилән ҝүнбәҝүн јениләширик» (2 Кор. 4:16—18; Ибр. 6:18, 19). Бәс јашлыларын гејдинә галмаг мәсәләсиндә сизә Аллаһын вәдләринә мөһкәм иманынызы горумагла јанашы, даһа нә көмәк едә биләр? Бәзи практики мәсләһәтләр нөвбәти мәгаләдә мүзакирә олунаҹаг.\n^ абз. 9 Нөвбәти мәгаләдә гајғы ҝөстәрмәк мәсәләси илә бағлы бәзи үсуллар мүзакирә олунаҹаг вә бу, јашлылар вә онларын өвладлары үчүн фајдалы ола биләр.


Q=18	C=6	SS=0	LS=6	PS=4	DC=0	LC=0	SD=0	BS=2	G0=38	G1=22	G2=11	DLID=az_RU	BODY=Һәвариләрин ишләри 26 | Онлајн Мүгәддәс Китаб | Јени дүнја тәрҹүмәси\nҺәвариләрин ишләри 26:1—32\nБулус өзүнү Агриппанын гаршысында мүдафиә едир (1—11)\nБулус имана неҹә ҝәлдијини данышыр (12—23)\nФестлә Агриппанын ҹавабы (24—32)\n26 Агриппа+ Булуса деди: «Бујур, өзүнү мүдафиә едә биләрсән». Булус әлини узадыб өз мүдафиәсинә башлады: 2 «Падшаһ Агриппа! Өзүмү хошбәхт санырам ки, јәһудиләрин мәнә гаршы сүрдүкләри бүтүн иттиһамлара+ бу ҝүн мәһз сәнин гаршында ҹаваб верирәм. 3 Әләлхүсус она ҝөрә ки, сән јәһудиләрин бүтүн адәтләринә вә мүбаһисәләринә јахшы бәләдсән. Буна ҝөрә дә мәни сәбирлә динләмәјини риҹа едирәм. 4 Ҹаванлығымдан бәри халгымын арасында вә Јерусәлимдә неҹә јашадығым бүтүн јәһудиләрә бәллидир.+ 5 Мәни чохдан таныјанлар билирләр вә истәсәләр, лап тәсдиг дә едә биләрләр ки, мән динимизин ән тәләбкар мәзһәбинә мүвафиг олараг,+ фәриси һәјаты сүрмүшәм.+ 6 Инди исә, Аллаһын бизим ата-бабаларымыза вердији вәдә үмид етдијим+ үчүн мәһкәмә гаршысында дурмушам. 7 Бизим он ики гәбиләмиз һәмин бу вәдин јеринә јетмәсини ҝөзләјәрәк ҝеҹә-ҝүндүз ҹидд-ҹәһдлә гуллуг едир. Мәни исә, еј падшаһ, јәһудиләр бу үмидә ҝөрә иттиһам едирләр.+ 8 Ахы нә үчүн Аллаһын өлүләри дирилтмәси сизә инанылмаз ҝөрүнүр? 9 Доғрусу, әввәлләр мән өзүм дә елә дүшүнүрдүм ки, нәсрани Исанын адына гаршы мүбаризә апармалыјам 10 вә Јерусәлимдә мәһз бунунла мәшғул идим. Бөјүк каһинләрин мәнә вердији сәлаһијјәт сајәсиндә+ Исанын давамчыларындан* чохуну зинданлара атыр,+ онларын едамыны дәстәкләјирдим. 11 Мән синагоглары ҝәзир, онлары ҹәзаландырыр вә әгидәләриндән дөндәрмәјә чалышырдым. Бу адамларын әлиндән елә һирсли идим ки, һәтта башга шәһәрләрә дә ҝедиб онлара зүлм едирдим. 12 Башым бу ишләрә бәрк гарышмышды. Бир ҝүн бөјүк каһинләрдән алдығым сәлаһијјәт вә тапшырыгла Дәмәшгә ҝедирдим. 13 Еј падшаһ! Јолда икән, ҝүнорта вахты ҝөјдән ҝүн ишығындан да парлаг бир ишыг ҝәлди, мәним вә јол јолдашларымын әтрафыны ишыгландырды.+ 14 Биз һамымыз јерә јыхылдыг вә бу заман мән ибраниҹә данышан бир сәс ешитдим: “Шаул, Шаул, нијә мәни тәгиб едирсән? Чомаға* гаршы тәпик атмагла өзүнә зәрәр вурурсан”. 15 Онда мән сорушдум: “Аға, сән кимсән?” О, мәнә ҹаваб верди: “Мән сәнин тәгиб етдијин Исајам. 16 Ајаға галх. Мән сәнә она ҝөрә ҝөрүндүм ки, сәни ҝөзүнлә ҝөрдүјүн вә сәнә ҝөстәрәҹәјим шејләри бәјан етмәјә*, онлар барәдә шаһидлик етмәјә тәјин едим.+ 17 Мән сәни һәм бу халгдан, һәм јанына ҝөндәрәҹәјим+ халглардан горујаҹағам. 18 Сәни ҝөндәрирәм, ҝет, онларын ҝөзүнү ач,+ онлары зүлмәтдән ишыға,+ Шејтанын һакимијјәтиндән+ Аллаһа дөндәр. Гој мәнә олан иманлары сајәсиндә ҝүнаһлары бағышлансын+ вә мүгәддәсләрин сырасында мирас алсынлар”. 19 Падшаһ Агриппа! Мән ҝөјдән ҝәлән бу вәһјә итаәт етмәјә билмәздим. 20 Буна ҝөрә дә әввәлҹә Дәмәшг+, сонра Јерусәлим+ вә бүтүн Јәһудијјә әһалисинә, һәмчинин диҝәр халглара бәјан етдим ки, төвбә етсинләр вә төвбәни ҝөстәрән ишләр ҝөрүб Аллаһа дөнсүнләр.+ 21 Бунун үстүндә јәһудиләр мәни мәбәддә тутдулар вә өлдүрмәјә ҹәһд ҝөстәрдиләр.+ 22 Бунунла белә, мән Аллаһдан алдығым көмәк сајәсиндә бу ҝүнә гәдәр бөјүкдән тутмуш кичијәдәк һамыја шәһадәт верирәм. Өзү дә Мусанын вә Пејғәмбәрләрин китабында јазылмыш шејләрдән башга бир шеј данышмырам.+ 23 Орада Мәсиһин әзијјәт чәкәҹәји,+ өләҹәји вә дирилән илк адам олараг+ һәм бу халга, һәм диҝәр халглара нур тәблиғ едәҹәји јазылыб».+ 24 Булус бу јерә чатанда Фест уҹадан деди: «Булус, дејәсән, ағлыны итирмисән! Чох охумагдан башын хараб олуб!» 25 Анҹаг Булус деди: «Мөһтәрәм Фест! Мәним башым хараб олмајыб. Дедијим сөзләрдә һәгигәт вә мәнтиг вар. 26 Падшаһ бу шејләри јахшы билир, буна ҝөрә дә мән онун гаршысында сәрбәст данышырам. Мән әминәм ки, бунлардан һеч бири онун нәзәриндән јајынмыр, чүнки бунлар хәлвәти олмајыб.+ 27 Падшаһ Агриппа, Пејғәмбәрләрин китабына инанырсан? Билирәм ки, инанырсан». 28 Агриппа Булуса деди: «Белә ҝетсә, мәни дә мәсиһи едәҹәксән». 29 Булус ҹаваб верди: «Аллаһдан арзум будур ки, әввәл-ахыр тәкҹә сән јох, бу ҝүн мәни ешидәнләрин һамысы мәним кими олсун, амма гандалсыз». 30 Бу сөзләрдән сонра падшаһ, вали, Берники вә онларла бир јердә отуранлар ајаға галхдылар. 31 Онлар ҝедә-ҝедә бир-биринә дејирдиләр: «Бу адам өлүмә, јахуд гандала лајиг бир иш ҝөрмүр».+ 32 Агриппа Фестә белә деди: «Сезарын мәһкәмәсини тәләб етмәсәјди, ону азад етмәк оларды».+\n^ Һәрфән: мүгәддәсләрдән.\n^ Бурада һејваны говмаг үчүн ишләдилән уҹубиз чомаг нәзәрдә тутулур.\n^ Һәрфән: хидмәт етмәјә.\nҺәвариләрин ишләри 26


Q=0	C=0	SS=0	LS=0	PS=0	DC=0	LC=0	SD=0	BS=2	G0=30	G1=20	G2=6	DLID=az_RU	BODY=Nur-az.com - Ики дүнја Ханымынын (с.ә) мөвлуду мүбарәк!\nИки дүнја Ханымынын (с.ә) мөвлуду мүбарәк!\nИки дүнја ханымы вә Пејғәмбәрин (с) ҝөзүнүн нуру олан Һәзрәт Фаимеји-Зәһра (с.ә) бесәтин 5-ҹи илиндә Ҹәмадиус-сани ајынын 20-дә ҹүмә ҝүнү дүнјаја ҝәлмишдир.\nХанымын (с.ә) дүнјаја ҝәлдији мәкан - Мәккәдә, Һәзрәт Хәдиҹәнин (с.ә) јашадығы евдир. Бу ев әҹзачылар күчәсиндә јерләширди. Пејғәмбәр (с) һиҹрәтә гәдәр бу евдә јашамышдыр. Бу ев дәфәләрлә вәһј мәләјинин назил олмасына шаһид олмушдур. Бу ев сонралар мәсҹид кими фәалијјәт ҝөстәрмишдир.\nБу ев Пејғәмбәрин (с) јашадығы вә Һәзрәт Зәһранын (с.ә) дүнјаја илк ҝөзүнүн ачдығы мәкан олдуғу үчүн мүсәлманлар арасында бөјүк мәнәви вә мүгәддәс мәгама маликдир. Она ҝөрә дә нә заман Мәсҹидул-һәрамы ҝенишләндирәрдиләр, бу еви дә тәмир едәрдиләр.\nҺәзрәт Хәдиҹәнин (с.ә) һамиләлик дөврү кечир вә јүкүнү јерә гојмаг заманы ҝәлиб чатыр. Ханымын (с.ә) санҹылары башлајан заман Гурејш гадынларына она јардым етмәләри үчүн хәбәр ҝөндәрир. Анҹаг Гурејш гадынлары она мәнфи ҹаваб вериб, јардыма ҝәлмәдиләр. Онлар Ханым Хәдиҹәнин (с.ә) Пејғәмбәрлә (с) аилә гурмасына гаршы идиләр вә елә буна ҝөрә дә ондан узаглашмышдылар.\nҺәзрәт Хәдиҹә (с.ә) бу ҹавабдан чох пәришан олур. Елә бу заман отаға дөрд һүндүр бојлу гадын дахил олур. Ханым (с.ә) бу мәнзәрини ҝөрән заман хофланыр. Лакин онлар ханымы сакитләшдириб дејирләр: “Еј Хәдиҹә! Гәмҝин олма вә горхма! Биз сәнин јанына Аллаһ тәрәфиндән ҝәлмишик. Сәнин баҹыларыныг. Мән - Ибраһим Хәлилин (ә) һәјат јолдашы Сарајам, бу, Фиронун һәјат јолдашы Асијадыр. Онлардан бири - Имранын гызы Мәрјәмдир (с.ә). Дөрдүнҹүмүз исә Шуәјбин гызы Сәфурадыр”.\nБу заман һәмин дөрд бану Ханым Хәдиҹәнин (с.ә) дөрд тәрәфиндә гәрар тутдулар. Һәзрәт Хәдиҹә (с.ә) дә өвладыны дүнјаја ҝәтирди. Бу көрпәдән елә бир нур сачырды ки, шәрг вә гәрби бүрүдү. Елә бир нур ки, Мәккә гадынларына јол ҝөстәрди вә һамыны хејирә чағырды. Ондан сонра она јахын мәләк Көвсәр сују илә долу тәшт илә ҝөјдән енди. Һәзрәт Хәдиҹәнин (с.ә) гаршысында дајанан банулардан бири дүнјаја ҝәлән көрпәни һәмин суда јуду. Она сүддән дә ағ вә әнбәрдән дә хош әтирли либас ҝејиндирди. Сонра әлини көрпәнин додагларына гојуб, данышмасыны истәди. Һәзрәт Фатимә (с.ә) мүбарәк ағзыны ачыб данышды вә кәлмеји-шәһадәти бујурду:\nСонра бу банулардан һәр биринә салам верди вә онлар да көрпәнин бу саламыны ҝүләрүзлә алдылар вә ҹаваб вердиләр.\nМәләкләр онун дүнјаја ҝәлмә хәбәрини әршә апардылар. Ҝөјдә елә бир нур әмәлә ҝәлди ки, сәма әһли индијә гәдәр бу гәдәр парлаг нур ҝөрмәмишдиләр. Банулар Һәзрәт Хәдиҹәни (с.ә) көрпәсинә ҝөрә тәбрик етдиләр вә пак нәслиндән сөз ачдылар. Һәзрәт Хәдиҹә (с.ә) бөјүк севинҹлә көрпәсини гуҹағына алды вә она сүд верди. (Авини)\nГыса өмрүнә бахмајараг, бүтүн мүсәлман гадынлар үчүн камил өрнәк олан Һәзрәт Зәһра (с.ә), өз ҝәлиши илә Пејғәмбәрин (с) үрәјини вә дүнјаны нурландырды. Атасы үчүн һәм сирдаш вә һәм дә бир ана олду. Һәјат јолдашы үчүн ән јахын вә сәдагәтли дост, һабелә вилајәтин мүдафиәчиси олду.\nМөвлудун мүбарәк, ја Зәһра (с.ә)!\nМөвлудун мүбарәк, ја Сиддигә (с.ә)!\nМөвлудун мүбарәк, Әмирәлмөмининин (ә) сирдашы вә 11 Имамын (ә) анасы!/дејерлер/


Q=7	C=0	SS=0	LS=7	PS=0	DC=0	LC=0	SD=0	BS=1	G0=6	G1=5	G2=3	DLID=az_RU	BODY=Mart 8, 2018 - 9:37 AM Хәбәрин коду : 884866 Мәнбә : АБНА – Хәбәр Аҝентлији Link:\nҜүрҹүстан Мүсәлманлары Идарәсинин шејхи Һаҹы Рамин Иҝидов вә дин мүәллимәләри Ҹәннәт ханымы “Һз. Зәһранән (с.ә) симасында Исламда аилә мәдәнијјәти” вә “нүмунәви гадын” мөвзуларында әтрафлы мәлуматлар вердиләр.\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, Ҝүрҹүстанда бу ҝүнләрдә һәзрәт Пејғәмбәримизин (сәлләллаһу әлејһи вә алиһ) Әзиз Гызы, Имамәт Анасы, Ханымлар Ханымы Фатимеји Зәһранын (сәламуллаһи әлејһа) мүбарәк мөвлуду мүнасибәти илә мүхтәлиф шәһәр, рајон вә кәндләриндә мәрасимләр кечирилмәси нәзәрдә тутулуб.\nИлк тәдбир Марнеули рајонунун Алҝет кәндиндә јерләшән “Маһмудоғлу” шадлыг сарајында БҜМИнин нәздиндә фәалијјәт ҝөстәрән “Мүсәлман Гадынлар Иҹмасы”нын тәшкилатчылығы илә мәрасим шәкилиндә кечирилди.\nХанымларын иштирак етдији мәрасимдә Гурани-Кәримин тилавәтиндән сонра Һз. Зәһранын (с.ә) һәјатындан, фәзиләт вә мәгамындан сөһбәтләр едилди. Чыхыш едән Ҝүрҹүстан Мүсәлманлары Идарәсинин шејхи Һаҹы Рамин Иҝидов вә дин мүәллимәләри Ҹәннәт ханымы “Һз. Зәһранән (с.ә) симасында Исламда аилә мәдәнијјәти” вә “нүмунәви гадын” мөвзуларында әтрафлы мәлуматлар вердиләр.\nБајрам сүфрәси әтрафында тәшкил олунан мәрасимдә мәддаһ Сәид Һәсән илаһиләр охуду вә шеирләр сөјләди.\nСонда ханымлар арасында јарыш тәшкил олунуб, галибләринә вә Фатимә вә Зәһра адларыны дашыјыҹыларына һәдијјәләр тәгдим олунду. Мәрасим дуа охумагла сона чатды. Гонаглара журнал, тәгвим вә постерләр пајланды.\nҜүрҹүстан Мүсәлманлары Идарәси Ханым Зәһранын (с.ә) әзиз хатирәсини јад етмәк мәгсәдилә кечирилән мәрасимләрә зәһмәти кечән һәр кәсә вә шадлыг сарајынын саһибинә дәрин миннәтдарлығыны билдирир, меһрибан Аллаһдан мүкафат диләјир.


Q=12	C=9	SS=5	LS=2	PS=0	DC=0	LC=0	SD=0	BS=1	G0=105	G1=63	G2=28	DLID=az_RU	BODY=TolishPress.org - Муштулуг !!!\nГлавная : Аналитика : Муштулуг !!!\nФ.Ф.Әбосзодә on 22 Апрель, 2013 20:06:58 | 3149 раз прочтено\nҜӨЗҮНҮЗ АЈДЫН, МӘМЛӘКӘТӘ ТӘЗӘ ТӘҺСИЛ НАЗИРИ ҜӘЛДИ!\n“Јухарыларда адамы вар” вә јахуд “бу кәл илдә нечә дәфә бала верир?”\nБу ҝүнләр Азәрбајҹан республикасында ән мараглы хәбәр тәһсил назири Мисир Мәрдановун вәзифәсиндән азад едилмәси вә онун јеринә Микајыл Чинҝиз оғлу Ҹаббаровун тәјин едилмәсидир.\nАрајыш: М. Ҹаббаров 1976-ҹы илдә Бакыда доғулуб, Бакы дөвләт университетинин бејнәлхалг һүгуг факүлтәсини битириб. Бир ил АБШ-да магистр тәһсили алыб, даһа сонра Азәрбајҹан Дөвләт Игтисадијјат университетини битириб. Нју-Јорк Вәкилләр коллеҝијасынын үзвүдүр. Бир мүддәт Игтисади инкишаф назиринин мүавини, тәзә вәзифәјә тәјин олунанадәк исә “Ичәри шәһәр” тарихи-архитектура комплексинин рәһбәри ишләјиб.\nТәрҹүмеји-һалла бағлы илк суал: Бакыда доғулмаг мүвафиг шәхс һаггында һәлә һеч нә демир. Азәрбајҹан вәтәндашларынын менталитетини вә дөвләт һакимијјәтинин характерини, даһа дәгиг десәк, һаким Әлијевләр кланынын “өзүнүнкүләрдән” башга һеч кимә белә јүксәк вәзифәни етибар етмәдијини нәзәрә алараг, охуҹулар үчүн һәр шејдән мараглысы М. Ҹаббаровун әслән һардан олмасыдыр. Интернет сәһифәләриндә мәһз бу һагда һеч бир мәлуматын олмамасынын өзү артыг шүбһәли ҝөрүнүр, јәни торбада пишик вар!\nБунула әлагәдар, биринҹи олмуш әһвалат: Доғрусу, мәһз кимин хатирәләриндә охудуғум јадымда дејил. Амма бурасы јадымдадыр ки, о шәхсин јаздығына инансаг, ҝүнләрин бир ҝүнү рәһмәтлик Хан Шушински Бакыјә ҝәлибмиш. Хатирәләрини охудуғум мүәллифин јаздығына ҝөрә, о, Ханла икиликдә Бакынын Фүзули мејданында ҝәзиширмиш. Фүзулинин һејкәлини ҝөрән Хан сорушур ки, “бу кимин һејкәлидир”? Киши ҹаваб верир ки: -Мәһәммәд Фүзулинин! “Јәгин јухарыда адамы вар ки, һејкәлини бурада гојублар”, - дејә Хан өз фикрини билдирир. “Хан әми, нә “јухарылар”, нә “адам”, бу, Фүзулидире!”,-дејә һәмсөһбәти онун фикри илә разылашмаг истәмир. Хан исә өз сөзүндә исрар едәрәк, “Јох, мәнә демә, јухарыларда адамы олмаса, шәһәрин мәркәзиндә бу бојда һејкәлини гојмаздылар”, - дејиб дурур. (Аллаһ сәнә рәһмәт еләсин, Хан Шушински!)\nМәсәлә бурасындадыр ки, һакимијјәтинин индики вахтында Илһам Әлијев хүсусилә белә бир јүксәк вәзифәјә, јәни әһалинин һәддиндән артыг наразылыг етдији, мүбалиғәсиз демәк олар, һәр бир аиләнин ҝүндәлик гаршылашдығы бир назирлијә кәнар, өзүнүн танымадығы, даһа да дәгиг десәк, “өзүнүнкү” олмајан бир шәхси тәјин етмәзди!\nБунунла белә, “јухарыларда” адамы вар дејәндә, биз һеч дә И. Әлијевин өзүнү нәзәрдә тутмуруг. Шүбһә јохдур ки, М. Ҹаббаров И. Әлијевин адамыдыр вә бу мәсәләнин тәфәррүатлары ҝеҹ-тез мәлум олаҹаг. Амма бизә белә ҝәлир ки, бу тәјинатда әсас мәсәлә И. Әлијевин өзү илә бағлы дејил. Мәсәлә бурасындадыр ки, Бакы журналистләринин “мәтбәхиндә” ҝәзишән шаијәләрә ҝөрә, АБШ Дөвләт департаментинин рәсми нүмајәндәси Томас Мелиа АР президенти илә ҝөрүшүндә она зәрури ислаһатлар һаггында АБШ-ын тәклифләрини тәгдим едиб. Әҝәр бу хәбәр доғрудурса, онда М. Ҹаббаровун “јухарыдакы” адамынын ким олмасы мәсәләси бир аз ајдынлашыр! Бир сөзлә, јенҝәси ҝүлүм оланын, башына күлүм олар!\nБүтүн бунлара бахмајараг, өлкә әһалисини, илк нөвбәдә зијалылары ән чох марагландыран даһа бир суал тәзә назирин өз јени ишиндә нәләри вә неҹә едә биләҹәји, тәһсил системиндә һансы мүсбәт дәјишикликләр едә билиб-билмәјәҹәји мәсәләсидир.\nБунунла әлагәдар олараг, икинҹи олмуш әһвалат: 80-ҹи илләрдә Бакыда бөјүјүб боја-баша чатмыш “савадлы”, “ағыллы-камаллы” бир “мәһәллә ушағыны” Лерик рајон партија комитәсинә биринҹи катиб ҝөндәрмишдиләр (адыны чәкмәји өзүмүзә ајыб билдик). Өзүнүз фикирләшин, Бакы шәһәриндә бөјүмүш адам һара, уҹгар дағ кәнди һара, мал-гара, гојун-гузу, әкин-бичин һара? Нә олса, јахшыдыр? Ҝүнләрин бир ҝүнү һәмин о катиб бизим “Сосиалист Кубасы” совхозуна ҝәлмишди ки, Кубадан сахламаг вә чохалтмаг мәгсәдилә ора ҝәтирилән “Зебу” ҹинсли кәлләрә тамаша етсин. Ҝәлди, таныш олду, тамаша да етди. Һәр шеј хошуна ҝәлди: кәлләрин өзү дә, онларын чәкиси дә, сахландығы шәраит дә. Сонра нејләсә јахшыды? Јапышды ферма мүдири Ағаверди кишинин јахасындан ки, “бу кәлләр илдә нечә дәфә бала верир”? Јазыг киши, удгунду, сәси батды, һа истәди нәсә десин, дејә билмәди. Неҹә дә дејәјди, нә дејәјди? Ахы, гаршысында дуран биринҹи катибин өзү иди! Буну ҝөрән совхоз директору бир тәһәр араја сөз гатыб, катибин диггәтини башга тәрәфә јөнәлтди. Бунунла да ферма мүдиринин ҹаны гуртарды.\nНијә бу әһвалаты јазырам? Бакыда чох адамлар сорушурлар, аналитикләр баш сындырырлар ки, тәһсил системиндә бир ҝүн дә ишләмәмиш, ондан һеч бир хәбәри олмајан игтисадчы-һүгугшүнас Микајыл Ҹаббаров тәһсил назирлијинә неҹә рәһбәрлик едә биләр? Чох ҝөзәл вә јериндә дејилмиш суал олса да, ҹавабы да ејни дәрәҹәдә садәдир: Рајком катиби һаггында јаздыгларымызы бир даһа диггәтлә охусалар, онда охуҹулара һәр шеј ајдын олар! Һеч нә едә билмәсә дә, јәгин ҝедиб јапышар орта мәктәб директорунун јахасындан ки, бәс мәктәбин игтисади сәмәрәлилик әмсалы вә сәнин “иллик газанҹын” нә гәдәрдир вә, ән башлыҹасы, ҝәлирин нә гәдәри назирә чатмалыдыр? (Амма бурасы мараглыдыр ки, елә олан һалда ким назирин диггәтини башга сәмтә јөнәлтмәлидир ки, заваллы мәктәб директорунун ҹаны биртәһәр гуртармыш олсун?).\nНә ҝөзләмәк олар белә назирин фәалијјәтиндән?\nБунунла әлагәдар олараг, үчүнҹү олмуш әһвалат: Бакыда оларкән, бир ҝүн “Хурал” гәзетинин редаксијасында Әвәз Зејналлы (Аллаһ гапысыны ачсын!) илә ҝөрүшмәли олдум. Сөһбәт әснасында Әвәз сөзү һөкумәтин кадр сијасәтинә ҝәтириб чыхартды. Бу һәмин вахт иди ки, Игтисади инкишаф назири Фәрһад Әлијев (Аллаһ онун да гыпысыны ачсын!) вәзифәдән тәзәҹә азад едилмишди. Әвәзин дедикләриндән: “Бојнума алырам ки, Ф. Әлијеви бизим гәзетдән чох тәнгид едән јох иди! Амма онун јеринә тәјин олунмуш Һејдәр Бабајевә баханда, адамын лап маты-муту гурујур! Һеч олмаса елә адам тәјин едәјдиләр ки, бүтөвлүкдә олмаса да, мүәјјән кејфијјәтләринә ҝөрә Фәрһаддан үстүн олајды! О заваллы Ф. Әлијев бир дәгигә өз кабинетиндә отурмурду, даим орда-бурда өлкә игтисадијјатыны галдырмагла мәшғул иди. Доғрудур, сәһвләри, нөгсанлары да олмамыш дејилди. Она ҝөрә дә биз ону тәнгид едирдик. Амма нә вахт телевизору ачырдын, Ф. Әлијеви республиканын һансыса бир ҝушәсиндә иш башында ҝөрүрдүн! Амма бу Һ. Бабајев тәјин олундуғу ҝүндән өз кабинетиндән бир аддым гыраға чыхмыр. Иши-ҝүҹү дә саһибкарлара верилән кредитләрдән хырда-хырда “откат” јығмагдыр! Вәссәлам! Нә дејәсән белә кадр сијасәтинә?”\nБах белә! Мисир Мәрданову нә гәдәр сөјсәләр дә, ашкар ја ҝизли онун нөгсанларындан вә ишиндәки чатышмазлыглардан нә гәдәр данышсалар да, һеч ким инкар едә билмәз ки, бу киши бөјүк алимдир, өмрүнүн бөјүк бир һиссәси дә тәһсил системиндә кечиб, јәни о, мүәллим олуб, тәһсил системинин ҹикини дә, бикини дә билир. Галды онун шәхси кејфијјәтләринә, һәлә һеч ким ағзыны ачыб дејә билмәз ки, М. Мәрданов филан јердә филан адама гаршы бир биәдәблик, кобудлуг едиб! Бир јахын достумуз демиш, бәд ајагда ону демәк олар ки, Мисир Мәрданов һеч олмаса һәр ҝүн исти тәндир чөрәјини дүкандан өзү алырды!\nМ. Мәрдановун белә кејфијјәтләри мүгабилиндә Микајыл Ҹаббаровун шәхси кејфијјәтләри һаггында нә демәк олар? Даһа доғрусу, Азәрбајҹанда ону ким вә неҹә таныјыр? Дәрһал ону дејим ки, онунла шәхси танышлығым јохдур. Она ҝөрә дә нә јахшылығына, нә дә пислијинә бир сөз дејиб иманымы јандыра билмәрәм. Бурада јаздыгларымын бир һиссәси Бакы мәтбуатынын материалларына әсасланыр, аз бир һиссәси дә шәхси һәјат тәҹрүбәмдән ирәли ҝәлир.\nБурдаҹа гејд едәк ки, Азәрбајҹан Түркијә дејил ки, бурада М. Ҹаббарову һеч ким танымасын. Әлбәттә, таныјанлар вар, лап јахшы таныјанлар вар. М. Ҹаббаров анҹаг Түркијәдә һиддәтлә суал верә биләрди ки, “Сиз мәним ким олдуғуму танымырсыныз?” Бакы Бакыдыр да, бурда адам танымаға нә вар ки? Хүсусилә, рәһмәтлик Хан демишкән, “әҝәр јухарыларда адамы варса”, онда еләсини чохлары таныјыр!\nАзәрбајҹан республикасы рәһбәрлијинин тәзә назирлә бағлы ән инандырыҹы дәлили нә ола биләр? Биринҹиси, М. Ҹаббаров ҹавандыр, ҹәми 37 јашы вар.\nБиз дә буну бәјәнирик. Ҹаван кадрларын јүксәк вәзифәләрә ирәли чәкилмәси һамынын үрәјиндән олмалыдыр. Амма ҹаван вар, ҹаван вар да! Ахы әбәс јерә демирләр ки, зәри вер зәрҝәрә ки, гәдрини билсин! Дәмирчини ҝәтириб зәрҝәр гојмаг нә гәдә дүзҝүн олардыса, игтисадчы-һүгугшүнасын да Тәһсил назири тәјин едилмәси бир о гәдәр “дүзҝүн” һесаб едилә биләр!\nҺөкумәтин икинҹи дәлили: М. Ҹаббаров бир нечә дил билир.\nОлсун, нә дејирик? Амма университетдә бизим естетика мүәллимимиз, дөврүнүн чох ҝөзәл вә савадлы инсанларындан бири олан Рәһим мүәллим дејәрди: “Дејирләр, ири ҝөз ҝөзәл олар. Ким дејиб? Һарада јазылыб? Елә олсајды, онда дәвә чемпион оларды!”\nРәһим мүәллимин сөзү олмасын, мәсәлә чох дил билмәкдә олсајды, онда дүнја дөвләтләринин һамысында полиглотлар вәзифә башында олардылар! Ахы, һәмин чох дил биләнләрин бири И. Әлијевин өзүдүр ки, бир нечә дилдә даныша-даныша он илдә Азәрбајҹан республикасы әһалисини гара ҝүнә гојубдур!\nБунунла демәк истәјирәм ки, чох дил билмәк, шүбһәсиз, М. Ҹаббарова башуҹалығы ҝәтирән бир үстүнлүкдүр. Амма бу мәсәлә онун тәһсил назири тәјин едилмәси үчүн әсас ҝөтүрүлә билмәз!\nБир мәсәлә дә вар. Кимсәләр дејә биләрләр ки, јахшыдыр ки, һеч олмаса он илләрлә вәзифәдә отуран назирләрин бирини чыхартдылар, буна да шүкүр! Гој шүкүр олсун! Амма бу ҝүн шүкүр еләмәк һәлә о демәк дејил ки, сабаһ да һәмин адамлар шүкүр едә биләрләр! Јада салаг јенә дә Фәрһад Әлијеви. Вәзифәдән чыхартдылар. Ондан сонра һәмин вәзифәдә бир нечә назир дәјишсә дә, һеч ким онун кими кејфијјәтлә ишләјә билмәјиб. Әслиндә һәмин назирләрин һамысы бүтүн бу илләр әрзиндә Ф. Әлијевин өз командасы илә гурдуғу игтисади инкишаф моделини дағытмагла мәшғул олублар. Гој о шүкүр едәнләр унутмасынлар ки, М. Ҹаббаровун ҝөрдүјү ишләрә баханда, онлар Мисир Мәрданова рәһмәт охујасы ола биләрләр!\nНәһајәт, лап М. Ҹаббарову гојаг бир кәнара. Тутаг ки, бәзи башга “узунөмүрлү” назирләрин дә вәзифәдән азад олунаҹағы һаггында журналистләрин шаијәләри доғру чыхаҹаг. Олсун. Амма ким тәминат верә биләр ки, ајры-ајры назирләри дәјишмәклә, лап һөкумәти там тәзәләмәклә Азәрбајҹандакы индики вәзијјәти көклү сурәтдә дәјишмәк, әһалинин ҝүзәраныны јахшылашдырмаг, өлкәнин игтисади инкишаф сәвијјәсини галдырмаг олар? Мәнә белә ҝәлир ки, ағлы вә савады башында олан һеч ким белә бир тәминаты вермәз!\nОна ҝөрә дә һәр бир Азәрбајҹан вәтәндашы сырға кими гулағындан асмалыдыр ки, Әлијевләр кланынын гурдуғу системи, өлкәдәки сијаси режими бирдәфәлик вә көкүндән дәјишдирмәдән, јухарыда отуранларын һамысыны сүпүрләјиб Каспи дәнизинә төкмәдән, Азәрбајҹан республикасында вәзијјәти һеч вахт дүзәлтмәк олмаз!\nСонда бир даһа гајыдаг тәзә тәһсил назиринин үзәринә вә зарафаты гојаг бир гыраға. Бизим күрд гардашларымыз демишкән, ишиниз јохдур, ушағын сифтәсидир, ҝөрәк сонрасы неҹә олаҹаг?


Q=4	C=4	SS=0	LS=0	PS=0	DC=0	LC=0	SD=0	BS=0	G0=23	G1=23	G2=14	DLID=az_RU	BODY=Ислам Ингилабынын Бөјүк Рәһбәри һәзрәт Ајәтуллаһ Хаменеи һәзрәт Фатимәни (ә) камил инсанын нүмунәси, һәгиги рәһбәр, тарих боју гадын нүмунәси вә с. кими ифадәләрлә вәсф етмишдир.\nОнун һәзрәт Фатимәнинин (ә) мәнәви, әхлаги вә мүбаризә характерләрини ачыгладығы бәјанатлары арасындан 20 ҹүмләни сечәрәк тәгдим едирик:\n1. Фатимеји-Зәһра (ә) Ислам гадынынын ән јүксәк зирвәсиндә дајанмыш бир гадындыр, јәни рәһбәр сәвијјәсиндәдир.\n2. Камил инсан нүмунәси вә инсан варлығынын мәләкути тәрәфи һәзрәт Зәһрада (ә) тәҹәлли едир.\n25 декабр 1991\n3. Һәзрәт Зәһра (ә) гадын һаггында ән јүксәк инсани вә ислами анлајышларын тәҹәссүмүдүр.\n4. Фатимеји-Зәһра (ә) гадынын паклыг вә мәсумлуғун ән јүксәк дәрәҹәсинә чата биләҹәјини сүбут етди.\n5. Фатимеји-Зәһра (ә) уҹа мүгәддәс варлыг, үстүн инсан вә бәшәрин мүәллимидир.\n9 сентјабр 2001\n6. Пејғәмбәрин (с) гызы дүнјанын һеч бир ләззәтләринә, тәмтәраг вә дәбдәбәләринә, ҝәнҹ гызларын вә гадынларын гәлбинин диггәт јетирдији шејләрә зәррәҹә дә олса, јол вермәди.\n16 декабр 1992\n7. Сиддигеји-Күбра (ә), јәни доғручу гадынларын ән үстүнү ки, бу доғручу олмаг Аллаһа бәндәлик етмәкдир. Әҝәр Аллаһа бәндәлик етмәсәјди, Сиддигеји-Күбра олмазды.\n27 ијул 2005\n8. Һәзрәт Зәһра (ә) сөзүн әсл мәнасында ҹиһадчы, јорулмаз, мәшәггәт вә чәтинликләр гаршысында дөзүм ҝөстәрән иди.\n13 декабр 2007\n9. Аналыгда, һәјат јолдашы олмагда, евдарлыгда, ушаг тәрбијәсиндә тәсәввүрүн зирвәси һәзрәт Фатимеји-Зәһрадыр (ә).\n10. Һәзрәт Зәһра (ә) бир рәһбәр сәвијјәсиндәдир, анҹаг фәзиләт вә варлыг бахымындан пејғәмбәр ола билән һәмин гадын аналыг едир, һәјат јолдашы олур вә евдар гадындыр.\n11. Фатимеји-Зәһранын (ә) ҹиһады мүхтәлиф саһәләрдә: Исламын мүдафиәсиндә, имамәт вә вилајәтин мүдафиәсиндә, Пејғәмбәрә (с) дәстәк олмагда, Исламын ән бөјүк сәркәрдәсини горумагда нүмунәви бир ҹиһаддыр.\n12. Фатимеји-Зәһранын (ә) һәјаты гыса олса да ҹиһад, мүбаризә, сәј, иш, ингилаби сәбр, тәлим, диҝәрләринә өјрәтмәк, хүтбә охумаг, пејғәмбәрлији, имамәти вә Исламы мүдафиә етмәк бахымындан тәлаш, мүбаризә вә әмәлин ҝениш бир дәнизидир.\n16 јанвар 2008\n13. Һәзрәт Зәһра (ә), гәлби Әлинин (ә) вә Пејғәмбәрин (с) гәлби кими мүлк вә мәләкут аләмләринә ишыг олан бу гадын, бүтүн имканлары вә бөјүк мәгамы илә һәјатын бүтүн мәрһәләләриндә вә сағ олдуғу бүтүн мүддәтдә Әлинин (ә) архасында дағ кими дајанды.\n15 декабр 1992\n14. Фатимеји-Зәһра (ә) уҹа бир сәмадыр ки, гуҹағында вилајәтин парлајан улдузлары јетишмишдир.\n22 октјабр 1997\n15. Истәр ушаглыг дөврүндә, истәрсә дә Пејғәмбәрин (с) Мәдинәјә һиҹрәтиндән сонра вә Мәдинәдә, һабелә, о ҝүнүн бүтүн иҹтимаи ишләриндә Фатимеји-Зәһра (ә) нүмунәси Ислам гурулушунда гадынын ролуну ҝөстәрир.\n20 сентјабр 2000\n16. Һәзрәт Зәһра (ә) тарих боју вә бүтүн нәсилләр үчүн гадынларын нүмунәсидир.\n25 декабр 1995\n17. Буҝүн ҹәмијјәтимизин Фатимеји-Зәһра (ә) мәктәбиндән дәрс алмаға еһтијаҹы вардыр.\n18. Фатимеји-Зәһранын (ә) һәјатыны диггәтлә өјрәнмәли, јени бахышла онун һәјатыны танымалы, анламалы вә о һәјаты сөзүн һәгиги мәнасында өрнәк ҝөтүрмәк лазымдыр.\n19. Сиддигеји-Таһирә Фатимеји-Зәһранын (ә) һәјат дәрси бизим үчүн сәј ҝөстәрмәк, тәлаш етмәк, пак вә тәмиз һәјат јашамагдыр.\n20. Аллаһын лүтфү илә Ингилабын бу ҝүн халгымызын гаршысына гојдуғу јол, һәзрәт Фатимеји-Зәһранын (ә) јолудур: нәфси сафлашдырма вә дүнјаны тәрбијә етмәк.\n1447 дәфә бахылыб


Q=9	C=4	SS=4	LS=4	PS=2	DC=0	LC=0	SD=0	BS=3	G0=25	G1=17	G2=9	DLID=az_RU	BODY=Нәјә ҝөрә инсанлара көмәк етмәлијәм? | Ҝәнҹләрин суаллары\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Нидерланд Норвеч Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар гырғыз еве ермәни естон зулу ибо иврит илок инҝилис исланд испан италјан каталан кинјаруанда кирунди кореја коса малагаси малајалам маҹар море нзема осетин полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили тагалог таи татар тви телугу тсонга түрк умбунду фин франсыз хорват чех чичева шона јапон јунан ҝүрҹү Һаити креолу һилигајнон әрәб\nЧохларынын билмәдији ики сирр\nБашгаларына неҹә көмәк едә биләрәм?\nСирр 1: Инсанлара гаршы әлиачыг олсан, чох еһтимал ки, онлар да сәнинлә белә давранаҹаглар!\nСәнин сәхавәтли олмағын башгаларынын диггәтиндән јајынмајаҹаг. Мүгәддәс Китабда бу фикир белә ифадә олунуб:\n«Һәмишә верин, онда сизә дә верәҹәкләр... Һансы өлчү илә өлчүрсүнүзсә, һәмин өлчү илә дә сизә өлчәҹәкләр» (Лука 6:38).\nБашга сөзлә, сән инсанлара гаршы неҹәсәнсә, онлар да сәнә гаршы о ҹүр олаҹаглар.\nСирр 2: Кимәсә көмәк едәндә өзүнә көмәк етмиш олурсан!\nБашгаларына әл тутмаг өзүнәһөрмәт һиссини артыраҹаг вә сәнә мәмнунлуг ҝәтирәҹәк. Мүгәддәс Китабда бу фикир белә ифадә олунуб:\n«Вермәк алмагдан даһа чох хошбәхтлик ҝәтирир» (Һәвариләрин ишләри 20:35).\n«Гонаглыг верәндә евинә касыблары, шикәстләри, чолаглары, корлары чағыр. Бах, онда үрәјин шад олаҹаг, чүнки бу адамларын сәнә вермәјә һеч нәләри јохдур» (Лука 14:13, 14).\nГајғыкеш ҝәнҹләр һәр јердә вар! Бу да онлардан бәзиләри:\n«Һәрдән диванда отуруб телевизора баханда бирдән јадыма дүшүр ки, валидејнләрим ишдән јорғун һалда ҝәләҹәкләр. Тез ајаға дуруб габлары јујурам, еви тозсоранлајырам, тозлары силирәм вә гәһвә һазырлајырам, чүнки онлар гәһвәни севирләр. Анам евә ҝәләндә дејир: “Һәр јердән ҝүл јағыр. Һәлә бу ҝөзәл гәһвә әтрини демирәм. Чох сағ ол, мәним балам!” Атамла анамын бәјәндији ишләри ҝөрмәк мәнә хош ҝәлир» (Кејси).\n«Валидејнләрим һәмишә мәнә дајаг олублар вә еһтијаҹым олан һәр шејлә тәмин едибләр. Кечән ил машынларыны илә бағлы бөјүк проблем јарананда јығдығым пулдан хејлисини онун тәмири үчүн вермишдим. Онлар ҝөтүрмәк истәмәсәләр дә, мән исрар етдим. Валидејнләрим бундан да артығына лајигдирләр. Сәхавәтли олмаг вә онлар үчүн нә исә етмәк чох әладыр» (Һоли).\nБилирсән? Јеһованын Шаһиди олан бир чох ҝәнҹләр Аллаһ һаггында тәблиғ етмәклә башгаларына көмәк едирләр. Һәтта онлардан бәзиләри бунун үчүн башга өлкәләрә көчмүшләр.\n«Инсанлара Мүгәддәс Китабы өјрәнмәјә көмәк етмәк үчүн АБШ-дан Мексикаја көчдүм. Бәзән кимәсә вермәјә пулун, јахуд да һәдијјә алмаг имканын олмур. Амма ҝөрүрәм ки, вахтымы вә ҝүҹүмү хидмәтә сәрф едәндә инсанлар буну мадди шејләрдән даһа чох гијмәтләндирирләр» (Еван).\nБәс сән вермәјин ҝәтирдији хошбәхтлији дадмаг үчүн нә едә биләрсән? Ашағыдакы мәсләһәтләрә нәзәр сал.\nАилә үзвләринә көмәк:\nКимсә сәнә демәмиш өзүн еви јығышдыр, тозсоранла, габлары ју\nВалидејнләринә ачыгҹа јазыб миннәтдарлығыны билдир\nБаҹы, јахуд гардашына ев тапшырыгларыны етмәјә көмәк ет\nХәстә оланлара ачыгҹа јаз ҝөндәр\nЈашлы гоншунуза һәјәт-баҹаны јығышдырмаға көмәк ет\nЕвдән чөлә чыха билмәјәнләрә баш чәк\nҺәјатынын чәтин анларыны јашајан кимәсә һәдијјә вер\nМәсләһәт. Даһа неҹә көмәк едә биләҹәјини фикирләш. Сонра гаршына бу һәфтә әрзиндә бир нәфәрә көмәк етмәк мәгсәдини гој. Бунун нә гәдәр хош олдуғуну ҝөрәндә өзүн дә тәәҹҹүбләнәҹәксән!\n«Кимәсә көмәк етмәк хошбәхтлик ҝәтирир. Чүнки лајигли иш ҝөрмәк вә башгаларынын буна дәјәр вердијини билмәк чох хошдур. Әввәл-әввәл белә ҝөрүнмәсә дә, амма кимәсә хејирхаһлыг етмәк һәтта әјләнҹәли ола биләр. Нәјисә итирдијини дүшүнмүрсән, чүнки ахырда чох шеј әлдә едирсән» (Алана).\nБашгаларына көмәк етмәк үчүн план\nХошбәхт олмаг истәјирсән? Ҝөрүн Камерон адында бир ҝәнҹ гыз ҝөзләмәдији јердә хошбәхтлији неҹә тапыб.


Q=4	C=4	SS=0	LS=0	PS=0	DC=0	LC=0	SD=0	BS=1	G0=16	G1=15	G2=6	DLID=az_RU	BODY=Nur-az.com - “Мал базары әлимиздән алыныб”\n“Мал базары әлимиздән алыныб”\n«Ҝаһ дедиләр, јол тәмир олунур, ҝаһ дедиләр, базар јолдан кечән машынлара мане олур… Беләҹә, бәһанәләрлә базары јолун о бири тәрәфинә көчүртдүләр, сонра да өзүмүзү јахын бурахмадылар».\nҜәдәбәј сакини Алпарслан Ҹәфәрли 3 ил әввәләдәк саһиби олдуғу һејван алгы-сатгысы базарына јахын дүшә билмир. Дејир, 3 ил өнҹә рајонун иҹра һакимијјәтинин башчысы мүхтәлиф бәһанәләрлә базары јерләшдији Новосаратовка кәндиндәки јолун үстүндән јығышдырыб. Башчы саһибкара јени әразидә базары әввәлки гајдада ишләдәҹәјини сөз версә дә, сонрадан сөзүнү тутмајыб. Инди базары башгалары ишләдир:\n«ДӨЈМӘДИЈИМИЗ ГАПЫ ГАЛМАЈЫБ»\n«Өзүм мүһарибә ветераныјам. О базар јеҝанә доланышыг јеримиз иди. Ора Ҝәдәбәјин мүхтәлиф кәндләриндән вә гоншу рајонлардан хырда, ирибујнузлу һејванлар ҝәтириб алгы-сатгы едир, бизә дә јерпулу верирдиләр. Еколоҝијадан, башга гурумлардан һәр бир сәнәдимиз, иҹазәмиз варды. Һәр бир ишимиз гануни олдуғу һалда, бизи базардан мәһрум етдиләр. 3 илдир ки, јазмадығымыз гурум, дөјмәдијимиз гапы галмајыб. Ҝедирик башчынын јанына, дејир, «базар сәниндир, ҝет, ишлә». Ҝәлирәм базара, дејирләр, «башчы бураны башгасына вериб»».\nАлпарслан Ҹәфәрлијә мәхсус базар көчүрүләркән јолда абадлыг ишләри апарылаҹағы дејилсә дә, демәсинә ҝөрә, 3 ил кечмәсинә бахмајараг, јолда һеч бир тәмир, абадлыг иши апарылмајыб. О да алдадылдығыны баша дүшүб.\nҜәдәбәј рајон Иҹра Һакимијјәтиндән «Гајнар хәтт»ә билдирилиб ки, Алпарслан Ҹәфәрлинин саһиби олдуғуну иддиа етдији вә Новосаратовка јолунун кәнарында јерләшән базар ганунсуз фәалијјәт ҝөстәриб. Үстәлик дә, базарда ҝиҝијена вә санитарија тәләбләринә әмәл олунмајыб. Һәм дә базарын фәалијјәти әразидән кечән автомобилләрин һәрәкәтинә мане олуб. Бүтүн бунлара ҝөрә һејван базары алгы-сатгыја әлверишли олан јени әразијә көчүрүлүб вә фәалијјәтини давам етдирир. Гурумдан билдирилиб ки, Алпарслан Ҹәфәрли һејван алгы-сатгысы илә мәшғул олмаг истәјирсә, һәмин әразидә мәшғул ола биләр. Базара һејван ҝәтирәнләрдән јерпулу алмаг исә ганунсуз олдуғундан буна имкан верилмәјәҹәк.\n453 дәфә бахылыб


Q=6	C=2	SS=0	LS=4	PS=2	DC=0	LC=0	SD=0	BS=0	G0=37	G1=26	G2=11	DLID=az_RU	BODY=Неһемја Јерусәлимин диварларыны бәрпа едир | Мүгәддәс Китаб һекајәси\nДИЛИ: Aзәрбајҹан (кирил әлифбасы) Јапонија жест дили Австралија жест дили Азәрбајҹан (латын әлифбасы) Америка жест дили Британија жест дили Венесуела жест дили Вјетнам Гренландија Данимарка Еквадор жест дили Естонија жест дили Индонезија Исвеч Испанија жест дили Колумбија жест дили Конго Коста-Рика жест дили Лаос Литва Маврики креолу Македонија Малта Маҹарыстан жест дили Мексика жест дили Мјанма Непал Нидерланд Нидерланд жест дили Никарагуа жест дили Ниуе Норвеч Парагвај жест дили Самоа Сејшел креолу Соломон Адалары пиҹини Тонга Увеа Украјна Фарер Филиппин жест дили Финландија жест дили Франса жест дили Хмонг (ағ) Чехија жест дили Чин (мандарин, садәләшдирилмиш) Чин (мандарин, әнәнәви) адангме албан алман аракуан ассам африкаанс ачоли ашағы алман ајмара бамана бауле бикол бислама болгар варај везо венда волајта волоф га газах ган гарифуна гуарани гуахиро гуна гырғыз дреһу дхолуо еве ермәни ермәни (гәрб) естон ефик зулу ибо иврит илок инҝилис исланд исоко испан италјан кабарда-чәркәс кабил кабре каннада каонде каталан качин кекчи кечуа (Анкаш) кечуа (Ајакучо) кечуа (Боливија) кечуа (Куско) кикамба киконго кикујју килуба кимбунду кинјаруанда кирунди кисси киче кореја коса крио куангали куанјама ламба латыш лингала лувале луганда лугбара макуа малагаси малај малајалам мам мамбве-лунгу маратһ масатек (Хуаутла) мајја маҹар менде мизо мискито михе миштек (Ҝерреро) монгол море нага-куки-чин (һакһа) науатл (Шимали Пуебла) науатл (Ҝерерро) нгабар ндебеле ндонга нзема нуер нјанека олу конзо оромо осетин отоми (Мескитал вадиси) папјаменто (Күрасао) полјак португал румын рунјанкоре рус руторо санго сапотек (Истм) сапотек (Лачигуири) свати себуан сена сепеди серб сесуто (Лесото) сетсвана сидамо сингал словак словен сотсил сранан-тонго суаһили тагалог таи тамил танкарана тараски татар таҹик тви телугу тесо тетум (Дили) тзелтал тив тлапанек ток-писин тотонак тохолабал тсва тсонга тумбука түрк түркмән (кирил) умбунду ујғур (әрәб) фарс фин франсыз хорват чех чинјанја читонга читонга (Малави) чичева чуваш шона јапон јоруба јунан ҝүрҹү ҹола Һаити креолу һауса һереро һилигајнон һинд һири-моту әрәб\nБАХ неҹә гызғын иш ҝедир! Исраиллиләр Јерусәлимин диварларыны һөрүрләр. Һәлә 152 ил әввәл Навуходоносор падшаһ Јерусәлими виран едәндә, шәһәрин диварларыны дағытмыш, дарвазаларыны исә јандырмышды. Исраиллиләр Бабилдән вәтәнә гајыданда шәһәрин диварларыны бәрпа етмәмишдиләр.\nСәнҹә, бүтүн бу илләр әрзиндә халг диварсыз шәһәрдә неҹә јашајыб? Әлбәттә, онлар өзләрини тәһлүкәсиз һисс етмәјибләр. Дүшмәнләр асанлыгла ҝәлиб онлара һүҹум едә биләрди. Нәһајәт, Неһемја адлы бир адам ҝәлиб диварларын бәрпасында халга көмәк едир. Неһемјанын ким олдуғуну билирсәнми?\nНеһемја исраиллидир вә Мордокајла Естерин јашадығы Шушан шәһәриндән ҝәлиб. О, падшаһ сарајында ишләјирди вә ола билсин, Мордокајла Естери јахшы таныјырды. Амма Мүгәддәс Китабда Неһемјанын Естерин әри Ахашверош падшаһа хидмәт етдији һаггында јазылмајыб. О, нөвбәти падшаһ Артахшастаја хидмәт едирди.\nЈадындадырса, Артахшаста Јеһованын мәбәдини бәрпа етмәк үчүн Езраја чохлу пул верән јахшы падшаһ иди. Амма Езра шәһәрин дағыдылмыш диварларыны бәрпа етмәди. Ҝәл ҝөрәк неҹә олур ки, бу иши Неһемја едир.\nАртахшастанын Езраја мәбәди тәмир етмәк үчүн пул вердији вахтдан артыг 13 ил кечиб. Неһемја, Артахшаста падшаһын баш сагисидир. Саги падшаһа шәраб сүзүр вә диггәт јетирир ки, ону һеч кәс зәһәрләмәсин. Бу чох мәсулијјәтли вәзифәдир.\nБир ҝүн Неһемјанын гардашы Ханани вә Исраилдән бир нечә адам Неһемјаја баш чәкмәјә ҝәлирләр. Онлар халгын чәтинликләриндән вә Јерусәлим диварларынын һәлә дә тикилмәдијиндән данышырлар. Неһемја буну ешидәндә чох кәдәрләнир вә Јеһова Аллаһа дуа едир.\nБир ҝүн падшаһ Неһемјанын кәдәрли олдуғуну ҝөрүб сорушур: ‘Нијә белә гәмҝинсән?’ Неһемја она ҹаваб верир: ‘Јерусәлим пис вәзијјәтдәдир, диварлары исә һәлә дә тикилмәјиб’. Падшаһ сорушур: ‘Истәдијин нәдир?’\nНеһемја ҹаваб верир: ‘Иҹазә вер, Јерусәлимә гајыдыб диварлары бәрпа едим’. Падшаһ Артахшаста чох јахшы адамдыр. О, Неһемјаны Јерусәлимә бурахыр вә она тикинти үчүн лазыми гәдәр ағаҹ верир. Неһемја Јерусәлимә ҝәлдикдән бир гәдәр сонра нә етмәк истәдијини халга билдирир. Ҹамаат бу фикри чох бәјәнир вә дејир: ‘Ҝәлин тикинтијә башлајаг’.\nИсраиллиләрин дүшмәнләри Јерусәлимин диварларынын тикилдијини ҝөрәндә дејирләр: ‘Ҝәлин ҝедәк онлары өлдүрәк, ишләринә дә сон гојаг’. Неһемја бундан хәбәр тутанда ишләјәнләрә гылынҹ вә низә вериб дејир: ‘Дүшмәнләрдән горхмајын. Гардашларыныз, ушагларыныз, арвадларыныз вә евләриниз уғрунда вурушун’.\nИсраиллиләр чох ҹәсарәтлидир. Онлар ҝеҹә-ҝүндүз силаһларыны һазыр сахлајыб өз ишләринә давам едирләр. Ҹәми 52 ҝүн әрзиндә диварлары тикиб гуртарырлар. Инди халг шәһәрдә өзүнү тәһлүкәсиз һисс едир. Неһемја илә Езра халга Аллаһын ганунуну өјрәдир вә халг чох фираван јашајыр.\nАмма вәзијјәт исраиллиләр Бабилә әсир апарылмаздан әввәлки кими дејил. Халгы Фарс падшаһы идарә етдији үчүн инди онлар падшаһа гуллуг етмәлидирләр. Амма Јеһова сөз вериб ки, јени бир падшаһ ҝөндәрәҹәк вә бу падшаһ халга сүлһ ҝәтирәҹәк. Бу падшаһ кимдир? Јер үзүнә сүлһү неҹә ҝәтирәҹәк? Јеһова Аллаһын бу һагда јени мәлумат вермәсинә гәдәр тәхминән 450 ил кечир. О заман дүнјаја гејри-ади тәрздә бир ушаг ҝәлир. Буну ҝәлән һекајәдән өјрәнәҹәјик.\nНеһемја 1–6-ҹы фәсилләр.